open-index/open-wikipedia-markdown huggingface dataset:
伦敦玛丽皇后大学

**伦敦玛丽王后大学**，有辰光也翻译成**玛丽女王大学**（Queen Mary University of London）是全球有名个伦敦大学当中一个下属学院，迭个玛丽皇后个名号，来自英国国王乔治五世个王后玛丽。顶早辰光，迭个学堂附属在人民宫个东伦敦技校下头，1915年，畀渠吸纳为伦敦大学成员，立在1989年替西菲尔德学院合并，1995年又合并了两所有名个医学院。乃朝，玛丽皇后大学个主校区立在伦敦东区Mile End。该校立在2013年更名叫伦敦玛丽王后大学。

乃朝设有200多个学位个课程，立在全英大学评比中，多数部门的研究评估分为5或5*。Queen Mary 是英国大学精英集团—罗素集团个成员之一，其他成员包括包括牛津大学、剑桥大学、帝国理工等世界一流名校。近几年，玛丽王后大学个排名弗断上涨。立在世界排名大多在90名上下，该校在法律、财金、多媒体、电脑方面表现邪气突出。本学院也早已被英国人定位成除了帝国学院、UCL、国王学院以外有名气个大学之列。

伦敦玛丽王后大学的教职工中不乏英国皇家学会、英国科学院、英国皇家医学科学院和皇家工程院院士。立在伦敦玛丽王后大学在校师生替过去个校友当中，总共有6位诺贝尔奖得主 。
伦敦东区

**伦敦东区**（East End of London），也直接叫做**东区**（East End），是英国伦敦一个非正式存在，弗过立在民间有认同感个区域，立在中世纪伦敦市个东面、泰晤士河北面。

## 得名
东区迭个词汇，中世纪辰光是嘸个，一直到19世纪中期之后，因为大量贫民替外来移民来到此地，导致人口暴涨替生活环境极度拥挤，治安败坏，所以出名。立在20世纪初，东区成为伦敦犹太人个聚集地。弗过到二战之后，大量来自回教国家个人，邪气是孟加拉移民集聚到东区，让此地开始伊斯兰化。乃朝，此地个东伦敦回庙替砖巷，侪是回教移民聚集个场化。
秦始皇

**秦始皇**（前259年12月或1月－前210年8月10号），嬴姓赵氏，名政，时叫秦王政，。伊养勒赵国邯郸，是秦庄襄王了个儿子。秦始皇来勒公元前221年吞灭六国，形成东亚第一个大一统个帝国。从伊开始，东亚大陆个帝国统治者开始管自家叫做皇帝。伊执行书同文、车同轨之类个政策，又有意识个灭脱六国个历史记录（只有竹书纪年等零星流传下来)。让各国个认同遭到邪气大个打击。伊还好大喜功，北面修造长城，南面侵略百越，让秦帝国看似强大一阵。弗过，到伊死脱之后，这些政策个恶果，最终让秦帝国老快灭亡。

## 參考資料
伦敦大学国王学院

**伦敦国王学院**（英文：King's College London，缩写：KCL），也叫做**伦敦大学国王学院**，是英国著名个伦敦大学创校学院之一，立在1829年，英王乔治四世替首相威灵顿公爵立在伦敦泰晤士河畔北面创立，乃朝英国金三角名校替罗素大学集团个成员，培养出交关诺贝尔奖得主。
海德公园

**海德公园** （英语：Hyde Park）立在英国伦敦中心，英国王宫白金汉宫个西北面。是伦敦乃朝顶顶大个王室庭园。迭個公园畀九曲湖（Serpentine Lake）分成两个部分。西面紧邻肯辛顿花园，当然，也有交关人认为它也是海德公园个一部分，乃朝此地也是大众举行各种政治集会和其他群众活动个场化，有著名个“演讲者之角”(Speakers' Corner)。
剑桥公爵

**剑桥公爵**是一个历史浪曾经存在过，并封给交关英国王室成员过个贵族称号。迭个爵位顶早立在17世纪开始设立，乃朝英国个威廉王子就拥有剑桥公爵个封号，是2011年畀授予个。
西班牙首相

**西班牙首相**是西班牙政府个首脑，对王室、政府自家个政党负责。西班牙乃朝个首相制度是1975年弗朗哥死脱之后确立个。从箇辰光到现在，一共有过六位首相。乃朝西班牙个首相是中右翼政党——人民党个领袖拉霍伊。
立夏

**立夏**是廿四節氣裏向第七個，勒陽曆5月5號或者5月6號，就是太陽勒黃經45°箇日天。立夏代表夏天從該日天開始。

## 參攷
*《七十二候考》，清·曹仁虎著
*《月令七十二候集解》，元·吳澄著

## 參見

* 乌米饭
康沃尔

**康沃尔**(英文：Cornwall 康沃尔文：Kernow)是英国西南面个一个自治区替一个郡。此地乃是一个半岛，北面是凯尔特海，南面挨牢英吉利海峡。东面隔开踏马河（英文：Tamar River），替德文郡隔河相望。康沃尔面积3563平方公里，人口536000。行政中心立在杜罗（Truro)。康沃尔拥有凯尔特文化个遗留，乃朝逐渐开始恢复自家个凯尔特认同，康沃尔语也立在缓慢个复兴当中。
蘇格拉底

**蘇格拉底**（希臘文：Σωκράτης，拉丁文：Socrates，前470年－前399年），古希臘哲学家，搭俚學生子柏拉图,还有其学生子亞里士多德，畀并称為希臘三賢。俚被認為是西方哲學个奠基者。雖然俚自家朆留下著作，俚个思想搭生平记述由后来个学者——主要是俚个学生子柏拉图——搭同时代个剧作家阿里斯托芬个剧作中。柏拉图个《对话》里向记载到苏格拉底在伦理学领域之贡献。

依據古代記載，蘇格拉底出生嘞伯里克利統治个雅典黄金時期，出身貧寒，阿爺是雕刻師，俚娘是助產士。蘇格拉底个家之婦是贊西佩（Xanthippe，5th century–4th century BCE），俚替蘇格拉底生仔3個兒子（Lamprocles, Sophroniscus, Menexenus）。蘇格拉底死个辰光，俚篤儕非常年幼。

傳說中贊西佩是一位脾氣暴躁，又嘮叨不休个雌老虎。不過箇可能是因為色諾芬（Xenophon, 430 BC-354 BC）對俚誇大描述造成功个。有隻著名个故事：有次贊西佩對蘇格拉底大吵相罵，然后用垃圾搭齷齪水弄到蘇格拉底一身，蘇格拉底說：“我就曉得陣頭響仔，就要落雨哉”。

依據色諾芬个《會飲篇》記載，蘇格拉底曾經講過要將俚自家一生只貢獻畀最重要个技藝或職業：討論哲學。蘇格拉底在俚阿爺過班後，只繼承嘞一筆為數不多个遺產。根據色諾芬記載，蘇格拉底是依靠學生貢獻个學費維持生計。但阿里斯托芬（Aristophanes, 448 BC-220 BC）描寫到，蘇格拉底開辦著一爿哲學學堂。那么柏拉圖（Plato, 427 BC-347 BC）个《會飲篇》記載到蘇格拉底明確拒絕接受教學學費。箇看出，俚有可能是依靠朋友如克力同个施与。

訴己个著作，當代對於蘇格拉底所曉得个一切大多是來自交關勿一樣个記載：由蘇格拉底个學生柏拉圖所記載个對話錄、色諾芬个著作、搭嘞阿里斯托芬搭亞里士多德（Aristotle, 384 BC–320 BC）个著作。

除此之外，阿里斯托芬對於蘇格拉底个記載，並非有意記載蘇格拉底个真實生平。實際是對俚个挖苦搭諷刺。另一件複雜个問題在於，古希臘學者常會將俚篤自家个概念、理論、有時候甚至是個人个特徵，儕記載為俚篤个導師所提出个。柏拉圖也遵循嘞箇傳統，因此柏拉圖對於蘇格拉底个記載窮有可能也參雜著俚本人个觀念。

蘇格拉底个朋友阿爾西比亚德斯勒對話錄中指出，蘇格拉底曾經勒嘞伯羅奔尼撒戰爭中加入雅典軍隊作戰。柏拉圖个《會飲篇》也指出蘇格拉底人相當勇敢。有屆，蘇格拉底来戰場上緊跟阿爾西比亞德斯个身邊，保護俚，作興還拯救過俚个性命。
哲學

**哲學**是關於現實個存在，知識，價值觀念，理性，思維搭語言個一般搭基礎性個研究。古希臘文字φιλοσοφία（philosophia）作興是由畢達哥拉斯发明个，字面意思是“愛智慧”或“智慧個朋友”。哲學分成功交關子領域拉哉。渠可以按時間順序（譬如，古代搭現代）、按主題（主要議題是認識論，邏輯學，形而上學，倫理學搭美學）搭樣式（譬如分析哲學）分类。

作為一種方法，哲学總歸是從解決問題出发。作為一個名詞，術語“哲學”可以指任何一種知識範圍。從歷史浪看，知識，箇些機構普遍分為自然哲學，道德哲學搭形而上學個哲學等等。
亚历山大大帝

**马其顿个亚历山大三世**（Ἀλέξανδρος Γ' ὁ Μακεδών，伊个名字亚历山大意为“人类（ἀνήρ）守护者（ἀλέξω）”；），世称**亚历山大大帝**（Ἀλέξανδρος ὁ Μέγας 或 Μέγας Ἀλέξανδρος），古希臘北部馬其頓國王。生勒佩拉，到16歲為止一直由亞里士多德任伊導師。30歲辰光，已經創立歷史高头最大的帝國之一，伊勒疆域從愛奧尼亞海一直延伸到印度河流域。伊一生朆嘗敗績，畀認為是歷史高头最成功个军事統帥之一。

## 参考资料
巴黎

**巴黎**（**Paris**）是法國个首都搭仔最大个城市，也是法國个政治搭仔文化中心。巴黎是法国单极化顶顶严重个地方，也有交关穆斯林，数目超过100万。

## 人口
到2015年，巴黎个人口超过1200万，是西欧顶顶大个城市，箇当中，有900万有法国护照，超过100万人是非欧盟出生个。

## 治安问题
巴黎个治安，是邪气推板个，经常发生抢劫事体。立在2015年，巴黎发生两趟严重个恐怖袭击，也让此地成为欧洲顶弗安全个城市。

Paris-Notre Dame-106-Suedseite-2017-gje.jpg|Notre Dame
Paris-Sainte Chapelle-084-Rosette-1991-gje.jpg|Sainte Chapelle
Paris-St Etienne du Mont-104-2017-gje.jpg|St. Etienne du Mont
Paris-Seine-114-Pont Saint-Michel-2017-gje.jpg|Seine, Pont Saint-Michel
Paris-Sacha Finkelsztajn-104-Rue des Rosiers 27-2017-gje.jpg|Sacha Finkelsztajn
Paris-Rue Mouffetard-154-nr 22-Colbeh-2017-gje.jpg|Rue Mouffetard
Paris-Sacré-Cœur-104-2017-gje.jpg|Sacré-Cœur
Paris-von Montmartre-132-p11-2017-gje.jpg|Vue depuis Montmartre
王汝刚

**王汝刚**（），出生个上海，是上海滑稽戏演员，喜剧明星。难朝是国家一级演员、享受国务院特殊津贴、中共党员、中国农工民主党成员、上海市人大代表、中国曲艺家协会副主席、上海市文联副主席、上海曲艺家协会主席、中国戏剧家协会会员、上海戏剧家协会主席团委员、中国农工民主党上海市委副秘书长、上海市人民滑稽剧团团长。当年以扮演“王小毛”畀上海人民家喻户晓。
托利党

**托利党**是英国立在17世纪到19世纪当中存在个一个保守主义政党。立在18世纪后期到拿破仑战争阶段长期执政。伊拉代表大贵族个利益，偏向保皇、保护贵族权益。是英国保守主义个代表之一。到19世纪宪章运动之后，逐渐分离出一些支派，弗过主体作为英国保守党一直延续到今日，乃朝英国个首相戴维·卡梅伦就是托利党人。

## 代表人物
* 小威廉皮特
查尔斯·达尔文

**查尔斯·达尔文**（英文：Charles Robert Darwin，1809-1882）是一位英国维多利亚时代个著名生物学家替博物学家。伊对进化论个探究，立在人类历史当中，有邪气重要个意义。伊认为所有个生物侪有一个相同个起源。迭个思想也立在伊所写个《物种起源》当中有所反应。
释迦牟尼

**释迦牟尼佛**（शाक्यमुनि、 Śākyamuni，意為「釋迦族之聖者」），原名**悉達多**·**喬達摩**（Siddhāttha Gotama；सिद्धार्थ गौतम，Siddhārtha Gautama），古印度有名气嗰思想家，佛教創始人，出生来勒今朝尼泊爾南部。畀尊稱為**佛陀**（、意為「覺悟者」）、世尊等；漢地民间从明朝开始啊尊稱伊為佛祖，就是「佛教祖師」。来勒许多民間信仰中，伊被神化而看成神明；一般讲起来，佛教正信弟子，不会認為释迦牟尼佛是神，在佛教中，神属于六道众生中嗰天人，佛是已经脱离六道轮回嗰圆满智者。
弗朗西斯科·何塞·德·戈雅-卢西恩特斯

**方济各·德郭雅**（西班牙语：**Francisco José de Goya y Lucientes**，），西班牙浪漫主义画派画家。伊是西班牙皇室个宮廷畫家，半岛战争辰光留垃馬德里，繪製了西班牙王位覬覦者約瑟夫·波拿巴个像，也用畫作記錄了戰爭，也就是在研究上仍有很多歧見个《戰爭个災難》。

个画风奇异多变，从早期巴洛克式画风到后期类似表现主义个作品，佢一生一径垃改变，虽然佢从嘸沒建立自家个门派，但对后世个现实主义画派、浪漫主义画派搭印象派侪有得交关大影响，是一位承前启后个人物。佢个畫風啟發了後首來个愛德華·馬奈、巴勃羅·畢卡索及弗兰西斯·培根等畫家。伊畀人认为是西班牙18世纪浪漫主义个代表人物。乃朝，伊个画作收藏在普拉多美术馆等重要机构之内，受到老高个评价。

## 影片
* 《Goya - Crazy Like a Genius》（2012年）是由伊恩·麦克米伦（Ian MacMillan）拍攝个紀錄片，由羅伯特·休斯製作。
* 《哥雅畫作下个小姑娘》（2006年）是由曾獲得奧斯卡最佳導演个米洛斯·福曼所拍的影片。
* 《赤裸貴婦》（1999年）是由比加斯·卢纳導演，是依安東尼奧·拉雷塔个小說為基礎。
* 《波尔多慾望天堂》（1999年）是西班牙的歷史電影，由卡洛斯·索拉導演，描述弗朗西斯科·戈雅的生平。
* 《Goya - Der lange Weg der Erkenntnis》（1971年）是由東德導演科拉·沃夫拍攝个電影。
* 《風流女伯爵》（1958年）是由亨利·科斯特導演个電影，是有關畫家弗朗西斯科·戈雅搭阿尔瓦公爵夫人个故事，由安东尼·弗朗西奥萨飾演戈雅，由艾娃·加德纳飾演公爵夫人。

## 代表作

File:Goya-El sueño de la razón.jpg|《理性沉睡，心魔生焉》(El sueño de la razón produce monstruos)，1797年到1799年，铜版画，《奇想集》(Los Caprichos)第43图
File:Goya Maja ubrana2.jpg|《著衣个瑪哈》(La maja vestida)，1798年到1805年，收藏於西班牙馬德里普拉多博物館
File:Goya Maja naga2.jpg|《裸體个馬哈》(La maja desnuda)，1797年到1800年，收藏於西班牙馬德里普拉多博物館
File:El_Tres_de_Mayo,_by_Francisco_de_Goya,_from_Prado_in_Google_Earth.jpg|《1808年5月3日》(The Third of May 1808)，1814年，收藏於西班牙馬德里普拉多博物館
File:El Quitasol (Goya).jpg|《陽傘》(The Parasal)，1776年到1778年，收藏於西班牙馬德里普拉多博物館
File:Don Manuel Osorio Manrique de Zúñiga.jpg|《唐．曼努埃爾．奧索里奧》(Don Manuel Osorio de Zuniga)，1788年，收藏於大都會博物館
File:La familia de Carlos IV, Francisco de Goya.jpg|《查理四世的一家》(The Family of Charles IV)，1800年到1801年，收藏於西班牙馬德里普拉多博物館
File:Doña Isabel Cobos de Porc by Francisco Goya.jpg|《唐娜伊莎貝拉》(Donna Isabel de Porcel)，1805年，收藏於英國國家美術館
File:El coloso.jpg|《巨人》(The Colossus)，1808年到1812年，收藏於西班牙馬德里普拉多博物館
File:Las jóvenes o la carta.jpg|《少女們》(The Young Ones)，1812年到1814年，收藏於法國里耳美術館
File:GOYA - Entierro de la Sardina (Real Academia de Bellas Artes de San Fernando, 1812-14).jpg|《沙丁魚葬禮》(The Burial of The Sardine)，1812年到1814年，收藏於西班牙馬德里聖費迪南皇家美術學院
File:Plaza partida.jpg|《分割脫个表演場所》(The Divided Arena)，1825年，收藏於西班牙國家圖書館
File:Francisco de Goya, Saturno devorando a su hijo (1819-1823).jpg|《農神吞噬其子》，1819年到1823年，收藏於西班牙馬德里普拉多博物館


## 參考資料
柏拉圖

**柏拉圖**（希臘語：Πλάτων，約公元前427年－前347年）是著名个古希腊哲学家，雅典人，俚个著作大多以對話錄形式紀錄，並創辦仔著名个柏拉图学院。柏拉圖是蘇格拉底个學生子，也是亞里士多德个老師，俚篤三人畀廣泛認為是西方哲學个奠基者，史稱「西方三聖賢」或者「希臘三哲」。

柏拉圖出生勒一個富裕个貴族家庭，俚父親是蘇丹（Sultan）、母親是克里提俄涅（Perictione），俚勒窩里排行第四，據傳是古雅典國王个後裔，俚也是當時雅典知名个政治家柯里西亞斯（Critias）个姪子。依據後來第歐根尼·拉爾修个說法，柏拉圖个原名為亞裡斯多克勒斯（Aristokles），後歇來因為俚强壯个身軀畀稱為柏拉圖（勒希臘閒話當中，Platus一詞是“平坦、寬闊......等意思）。但第歐根尼也提起其他說法，柏拉圖該名字也作興是來自俚流暢寬廣（platutês）个口才、或因為俚擁有寬廣个額角頭。由於柏拉圖出眾个學習能力搭其他才華，古希臘人還稱讚俚為阿波羅之子，並稱勒柏拉圖還是嬰兒个辰光曾有蜜蜂停留勒俚嘴唇浪，俚个口才再會箇浪甜蜜流暢。

公元前399年，蘇格拉底受審并畀判死刑，柏拉圖對當時个政治體制徹底絕望，那麼開始遊遍義大利半島、西西里島、埃及、昔蘭尼加等地以尋求知識。據說俚勒四十歲辰光，大約公元前387年結束旅行轉去雅典，並勒雅典城外西北角創立著自家个學堂——著名个柏拉圖學院，該爿學院成為西方文明最遭有完整組織个高等學府之一，后世个高等學術機構也因此而得名，也是中世纪辰光勒西方發展出来个大學个前身。

學院个名字搭學院个地址有关，坐落勒一處曾為希臘傳奇英雄阿卡得摩斯住所个土地浪，因而以此命名。學院存在仔900多年，直到公元529年畀查士丁尼大帝關閉為止。學院受到毕达哥拉斯个影響較大，課程設置類似于畢達哥拉斯學派个傳统课题，包括算術、幾何學、天文學搭聲學。學院培養出交關知識份子，當中最傑出个是亞里斯多德。

除之荷馬外，柏拉圖也受到交關箇之前个作家搭思想家个影響，包括了畢達哥拉斯所提出个「和諧」概念，搭勒阿那克萨戈拉教導蘇格拉底應該拿心靈或者理性作為判斷任何事體个根據；巴门尼德提出个連結所有事物个理論也作興影響著柏拉圖對於靈魂个概念。
亞里士多德

**亞里士多德**（Αριστοτέλης），古希腊哲学家，柏拉圖个學生子、亞歷山大大帝个先生。俚个著作包含交關學科，包括物理學、形而上學、詩歌（包括戲劇）、音乐、生物學、動物學、邏輯學、政治、政府、搭勒倫理學。搭柏拉圖、蘇格拉底（柏拉圖的老師）一道畀譽為西方哲學个奠基者。亞里士多德的著作是西方哲學个第一個廣泛系統，包含道德、美學、邏輯和科學、政治和玄學，因此被譽為「阿末一位精通所有知識个人」。

亞里士多德关于物理學个思想深刻塑造中世紀个學術思想，影響力延伸到文藝復興時期，雖然最終被牛頓物理學取代。勒動物科學方面，俚个意見還是勒19世纪畀确信是準確个。俚个学术领域还包括早期关于形式逻辑理论个研究，最终箇點研究勒19世纪畀合并到现代形式逻辑理论裡。勒形而上學方面，亞里士多德个哲學搭神學思想勒伊斯蘭教搭猶太教个傳統浪產生著深遠影響，勒中世紀繼續影響基督教神學，尤其是學術傳統个天主教教會。俚个倫理學，虽然自始至终儕具有深刻个影响，后歇来也随着新兴現代美德倫理个到来获得新生。今朝亞里士多德个哲學仍舊活躍勒學術研究个各個方面。雖然亞里士多德寫了交關論文搭優雅个對話（西塞羅描述俚个文學風格為“金河”），但必過大多數人認為俚个著作现已失散，只有大約三分之一个原创作品倖存下來。
阿爾伯特·愛因斯坦

**阿爾伯特·愛因斯坦**（德文：**Albert Einstein**，），20世纪猶太裔理論物理學家、科學哲學家，创立着作为現代物理學兩大支柱之一個相对论（另外一支柱是量子力學）。爱因斯坦發現個質能方程最著稱於世（世人稱之為「全世界最著名個方程式」）。俚咦因為“對理論物理個貢獻，特別是發現得光電效應”，獲得1921年諾貝爾物理學獎，該個發現為量子理論個建立踏出關鍵腳步。

愛因斯坦勒職業生涯個早期就覺着經典力學搭電磁場已無法相互共存，俚因此發展出狹義相對論。俚咦發覺，相對論原理可以延伸至重力場個建模。從研究出來個一些重力理論，俚勒嘞1915年發表廣義相對論。俚持續研究統計力學搭量子理論個問題，該導致俚畀出粒子論搭對於分子運動個解釋。勒1917年，愛因斯坦應用廣義相對論來建立大尺度結構宇宙個模型。

阿道夫·希特勒於1933年開始掌權成為德國總理个辰光，愛因斯坦正勒上走訪美國。儘管俚當時已是普魯士科學院個教授，由於俚是猶太裔，所以朆返回德國。1940年，俚定居美國，隨後成為美國公民勒第二屆世界大戰前夕，俚署名一封寫畀當時美國總統富蘭克林·羅斯福個信。該封信提到德國作興發展出一種新式搭深具威力個炸彈，建議美國也盡早進行相關研究，美國因此開啟曼哈頓計劃。愛因斯坦支持增強同盟國個武力，但必過譴責使用當時新發現個核裂变用於武器個想法，後歇來愛因斯坦搭英國哲學家伯特蘭·羅素共同簽署《羅素—愛因斯坦宣言》，強調核武器個危險性。

愛因斯坦共總發表着300多篇科學論文搭150篇非科學作品。愛因斯坦畀誉为是“現代物理学之父”搭20世紀世界最重要科學家之一。俚卓越個科學成就搭原創性使讓“愛因斯坦”一詞成為“天才”個同義詞。
維克多·雨果

**維克多-馬里·雨果**（法语：**Victor, Marie Hugo**，1802年2月26日－1885年5月22日），是19世紀中后階段法国浪漫正樂活躍主义作家個代表人物，是19世纪前期积极浪漫主义文学运动個领袖。雨果寫作風格偏激，帶有典型個進步主義搭民族主義色彩，對伊自家弗歡喜個國家搭人物隨意攻擊，對滑鐵盧戰役個描寫搭現實出入老大，表現出自家對英國軍隊擊敗拿破崙個痛恨。雨果基本浪经历著19世纪法国個所有重大事变。一世人生创作著众多诗歌、小说、剧本、各种散文搭文艺评论搭政论文章。代表作有《巴黎圣母院》、《九三年》搭《悲惨世界》。

## 思想
雨果是一個典型個進步主義者，维克多"雨果是法国19世纪杰出的诗人、剧作家、批评家、小说家，又是法国浪漫主义文学的领袖。他的一生几乎漫步了整个19世纪，经历了法国资产阶级大革命后的复辟与反复辟、革命与政变斗过了漫长曲折的生活道路。人道主义思想是他创作的主线，贯穿于他创作的始终。
巴魯赫·斯賓諾莎

**斯賓諾莎**（lang|nl|**Baruch de Spinoza**，lang-la|Benedictus de Spinoza，），出生勒1632年11月24日，荷蘭阿姆斯特丹。西方近代哲学史重要個理性主义者，搭笛卡尔，莱布尼茨齐名。

## 斯宾诺莎個家世

斯宾诺莎個祖先是居住勒西班牙個斯雷翁省埃斯宾诺莎（Espinoza）镇個犹太人。1492年，因西班牙政府搭天主教教会对犹太人個宗教搭种族迫害，举家逃难到葡萄牙。后歇來咦1592年逃亡到荷兰。祖父亚伯拉罕·德·斯宾诺莎是一位邪氣受人尊敬個犹太商人，曾勒阿姆斯特丹犹太人公会担任要职；父亲迈克尔·德·斯宾诺莎继承俚爺個事业，勒阿姆斯特丹经营进出口贸易，并担任犹太人公会会长搭犹太教会學堂校长。

## 斯宾诺莎主义
斯宾诺莎主义（:en:Spinozism）是具有无神论或者泛神论性质個哲学学说。斯宾诺莎否认有人格神、超自然神個存在，集中批判神学目的论、拟人观搭天意说，要求从自然界本身来说明自然，俚认为构成万物存在搭统一基础個实体是自然界，也就是神。；俚开创仔用理性主义观点搭历史個方法系统個批判《圣经》個历史，考察宗教個起源、本质搭历史作用，建立了近代西方无神论史上一个较早搭较系统個体系。克服笛卡儿二元论個缺点，拿唯理论搭唯物主义搭泛神论结合出来。以后個哲学家称具備該种特征個学说为斯宾诺莎主义。
馬克西米連·羅伯斯庇爾

**克西米連·佛朗索瓦·馬利·伊西多·德·羅伯斯庇爾**（**Maximilien François Marie Isidore de Robespierre**，1758年5月6日－1794年7月28日），又譯**羅伯斯比**，法国大革命时期政治家，是雅各宾派個实际首脑及獨裁者。伊因为立在法国大革命当中进行恐怖专政闻名于世。

## 早年生活

羅伯斯庇爾出生勒法国北部加来海峡省阿拉斯，父亲、祖父搭曾祖父儕是当地律师，传说是爱尔兰移民個后裔。俚是4个兒女當中個长子，是父母婚礼4个號頭后出生個。罗伯斯比尔6岁辰光，母亲因难产過班，父亲随后离家出走，到处游历，1777年死勒德国慕尼黑，俚篤几个老小由外祖母和姑妈分别抚养。

1770年獲得阿拉斯当地神父提供歌奖学金名额，罗伯斯比尔進入巴黎路易大帝高中就讀。俚個同窗好友當中包括后來法国大革命個风云人物之一卡米尔·德穆兰。罗伯斯比尔勒學堂校勤奋向學，尤其拉丁文搭希腊文個成绩优異，得到了“罗马人”個外号。1775年，国王路易十六搭王后玛丽·安东尼特勒登基典礼后经过学院，罗伯斯比尔代表全校向国王背诵教师所寫好個拉丁文献辞。1780年从法学院毕业，1781年获得法学士学位。

同年熱天，罗伯斯比尔反轉故乡，年底進入阿拉斯法庭，开始从事律师工作。1782年初畀任命为阿拉斯主教法庭五名法官之一。他受让-雅克·卢梭影响很深，经常主動为受到不公待遇個人们辩护，並常常贏得胜诉。1783年，勒位於阿拉斯附近個德·维塞尔（de Vissery）居所安装富兰克林发明個避雷针，此舉引起邻居控訴，罗伯斯庇尔勒朋友及庇护人-比萨尔（A-J. Buissart）個帮助下底，辩护成功，該案件並引起全国关注。

罗伯斯比尔勒阿拉斯個生活相对平静，經常搭当地些律师搭学者来往，并参与当地文艺活动。曾畀阿拉斯科学院接纳为院士，后来还当选为阿拉斯文学院院长。俚勒箇段辰光结识著要勒法国大革命中扮演重要角色個约瑟夫·富歇（Joseph Fouché），搭勒俚日后來公安委员会個同事拉扎尔·卡诺（Lazare Carnot）。
法國大革命

**法国大革命**（法语：Révolution française，1789年－1799年）是一段法國社會激進主義搭政治動盪個時期，對於法國歷史搭勒全歐洲儕留下仔深刻廣泛個影響。法国個政治体制勒大革命期间发生著史诗式個转变：统治法国多个世纪個绝对君主制搭封建制度勒三年内土崩瓦解，老早個封建、贵族搭宗教特权不断受到左翼政治團體、平民搭農村中個農民個冲击，传统君主制個階層觀念、貴族搭勒天主教會統治制度畀自由、平等、博愛等新原則推翻。整個歐洲個皇室因而心生恐懼，便在1814年發起反法討伐，並成功恢復舊君主制，但必過交關重大改革已經成為永久性變動。革命發展成支持者搭敵人之間，特別是共和派搭保皇派長達往後兩百年個政治上對立。

面對財政危機，愈來愈多個法國百姓畀不稱職的國王路易十六，搭勒持續頹廢貴族個漠不關心所激怒。該種不滿搭蓬勃發展中個啟蒙運動思想所結合，助長激進個情緒，終於法國大革命勒1789年5月份三級會議中爆發。革命個头一年，第三等级個革命民众在6月发表了网球厅宣誓，7月14攻占巴士底狱，8月凡尔赛妇女运动迫使法国王室勒10月返回巴黎。接下來的幾年則由不同個立法會議搭右翼個君主制擁護者個鬥爭所主導。

1792年9月22号，法兰西第一共和国成立，路易十六勒次年畀人推上斷頭台。不断出现個外部压力实际浪勒法国革命當中成為主导角色，法国大革命战争从1792年开始，战争取得了一个世纪以来法国朆取得個胜利，并使法国间接控制意大利半岛搭莱茵河以西的领土。勒国内，派系斗争搭民众情绪個日益高涨导致1793年至1794年恐怖统治個产生。馬克西米連·羅伯斯庇爾搭雅各賓俱樂部倒台以后，热月党人建立督政府，于1795年掌权，直到1799年拿破仑上台後結束。

现代社会勒法国革命中拉开帷幕，共和国個成长、自由民主思想個传播、现代思想個发展搭勒国家之间大规模战争個出现儕是此次革命個标志性产物。勒作为近代一场伟大個民主革命受到赞扬個同时，法国大革命咦因期间所出现個些暴力专政行为，受着批评。革命随后导致拿破崙戰爭、两屆君主制复辟搭勒两屆法国革命。接下来一腳到1870年，法国勒兩屆共和国政府、君主立宪制政府搭勒帝国政府下底交替管治。

历史学家《旧制度与大革命》個作者亞歷西斯·托克維爾认为，1789年法国革命是迄今为止最伟大、最激烈個革命，代表法国個“青春、热情、自豪、慷慨、真诚個年代”。箇是一场社会政治革命，符合当时全欧洲個需要，其效果是废除若干世纪以来统治欧洲搭法国個封建制度。箇不只是要改变旧政府，實際浪是要废除旧個社会形式，所以就需要同时进攻所有现存個权力机构，毁灭所有公认個影响，祛除种种传统，更新风尚搭习惯。

## 注腳
森林家族

**森林家族**（日文：シルバニアファミリー），是日本个**EPOCH公司**开发个一套动物人形玩偶游戏。顶早立在1985年开始发售，立在欧美国家也有邪气大个市场。森林家族系列玩具有三大类：房子，家具配件替动物人偶。
再征服运动

**再征服运动**（西班牙文/葡萄牙文：Reconquista），也叫做**复国运动**、**收复失地运动**，是一场持续七百多年个壮烈历史事件。具体发生在718到1492年当中，立在欧洲西南面伊比利亚半岛北部个基督教王国，逐渐收复畀南部穆斯林侵略地区个军事运动。史学家以718年，这场运动，也塑造出葡萄牙替西班牙两个近代王国。也是回教屈指可数从伊拉征服地区畀人完全赶出来个运动。
堂·佩拉约

**堂·佩拉约**是西班牙历史上个传奇人物。伊是西哥特王国个王室成员。立在8世纪初，回教侵略西班牙大部分地区后，伊逃到阿斯图里亚斯。并团结当地群众，立在科瓦东加战役当中，成功阻止回教吞并整个西班牙个企图。伊建立阿斯图里亚斯王国，成为后势来西班牙个前身。乃朝个西班牙王室，也替佩拉约有血缘继承关系。
心理利己主義

**心理利己主義**是一種認為人性本自私個理論，認為人個心理構造就是會驅使我伲做對自家有利個事體。如果我伲做著任何對人家有益個事體，也是因為箇件事體對我伲也有利，只必過做出行為個人未必能發現。

## 批評
心理唯我主義並勿可以解釋人出於本能、習慣、搭純粹個犧牲精神個行為，來心理學方面個證據也尚未充足。

## 外部链接
* Internet Encyclopaedia of Philosophy 
* Stanford Encyclopaedia of Philosophy
倫理利己主義

**道德利己主義**是規範倫理學 立場，主張道德主體應該做出符合自家私利個行為。該搭聲稱人類只會做出符合自身利益行為個心理利己主義有別。道德利己主義也不同於理性利己主義。該主義認為人類做出符合自身利益個行為是處於理性。
道德利己主義認為，凡是後果對施行者有利個可以畀認為是合乎道德。

## 注腳
理性利己主義

**理性利己主義**（也畀稱為理性自私）個原則是：當且僅當最大限度個提高一個人個自身利益,該行動再算是理性個，箇觀點是利己主義個一種規範形式，搭心理利己主義、倫理利己主義不同。

## 註腳
伊比利亚人

**伊比利亚人**通常是指有希腊或者罗马背景，并且居住来勒伊比利亚半岛东面替南面个族群。迭个词汇顶早立在公元前六世纪开始出现。弗过，立在老早个古典作家当中，迭个词汇是称呼所有居住在伊比利亚半岛个居民个。
西哥特王国

**西哥特王国**是立在5世纪到8世纪早期，统治伊比利亚半岛替法国南部阿基坦个基督教王国。迭个王国是老早个日耳曼部落西哥特人建立个。王国老早个核心立在法国南部，弗过，畀法兰克人打败之后，重心就立在伊比利亚哉。迭个王国个上层是日耳曼武士，基层侪是西班牙本地人。得到6世纪晏期，双方开始相互同化。弗过西哥特人对西班牙影响有限，到回教入侵之后，西哥特人大部分畀融入到伊比利亚各个族群当中。西哥特王国灭亡，伊拉个王室成员之一堂·佩拉约立在阿斯图里亚斯建立反对回教个王国，乃朝个西班牙王室，也有西哥特血脉。
弗雷德里克·巴斯夏

**弗雷德里克·巴斯夏**（法语：Frédéric Bastiat，1801年6月30号－1850年12月24号）是19世纪早起个法国古典自由主义学者，伊也是一个政治经济学家搭法国立法议会个议员。
玛雅人

**玛雅人**是一个生活在尤卡坦半岛个族群。伊拉个祖先立在两千多年之前建立过邪气神秘个玛雅文明。留下交关谜团。弗过到1000年前左右，玛雅人就衰落哉。乃朝玛雅人有八百多万，立在墨西哥属于比较贫穷个族群。
獨立電影

**獨立電影**是指電影製作過程當中大部分或者完全獨立於主流電影公司個劇情片。除輟作興是由獨立娛樂公司製作與發行之外，獨立電影也作興是由大型電影廠牌附屬個小型電影製作廠牌所製作發行。獨立電影一般搭主流電影不同個是，電影劇情搭拍攝手法時常顯現出電影工作者個藝術觀點搭手法；一般性，但也作興例外，獨立電影個製作預算相對主流電影為低，上映個規模較受限制。獨立電影一般性來發行前會先來各個地方、國家、國際影展先放映。 

來美國，獨立電影一般性是指非好萊塢大型公司投資製作個電影，有日舞影展等影展放映獨立電影作品；來其他國家，獨立電影則一般性指獨立於主流商業市場之外個小成本藝術電影等。

## 參考
上川岛

**上川岛**乃朝是广东省管辖个一个近海岛屿。替伊旁边个下川岛挨老近，境内山邪气多。立在16世纪个辰光，有名个耶稣会东方传教士方济·沙勿略立在此地，想进入明帝国传播天主教信仰，弗过因为感染热病死脱。乃朝岛浪还有一座教堂纪念伊。
果阿邦

**果阿邦**是印度最小个一个邦，老早时葡萄牙人个殖民地。拥有邪气丰富个葡萄牙影响。立在17世纪，果阿是天主教向东方传播个中心。乃朝也是有名个朝圣地，拥有恢弘个教堂替圣物。
马尾藻海

**马尾藻海**（Sargasso Sea）是大西洋中西部个一个海，此地有大量马尾藻漂浮，所以有迭个名称。马尾藻海是乃朝世界上唯一一个嘸有海岸个海，所以严格讲起来，伊只是畀几条主要洋流围起来个一个特定区域。此地海面深，经常有大雾，有名个百慕大三角，听讲也替此有关系。
百慕大三角

**百慕大三角**（英文：Bermuda Triangle），立在北大西洋个马尾藻海里向，此地个区域由英属个百慕大群岛、美属波多黎各替美国东南面个佛罗里达州围起来个三角区区域。此地立在超自然圈子当中邪气有名，根据一些爱好者个讲法，百慕大三角当中经常发生超自然现象替违反科学常识个事体。弗过，百慕大三角个迭种神秘，科学家朆认同。
乐购

**乐购** (英文: TESCO) 是乃朝英国顶顶大个零售商。伊老早通过零售发家，如今已经涉及交关行业。乐购蛮早就进入吴越地区。乃朝立在上海也有蛮多分店。
一英里区

**一英里区**是东伦敦个一个地区，也是塔村区下头个一个地区。此地立在查令十字东北面5.8公里个场化，此地个发展是伦敦到科切斯特个道路驿站开始个。从1855年开始，此地成为伦敦管辖范围个一部分。到2011年，此地人口有28000多人。
白庙区

**白庙区**(英文: white chapel)是英国首都伦敦东面个一个区，也是塔村区域个组成部分。此地离查令十字有5.5公里距離。勒拉历史浪，迭个地方是伦敦码头区域个延伸，告咾嚜，也就有交关外来移民涌入个历史。勒拉19世纪压末阶段，箇𡍲成为犹太人勒伦敦顶顶大个社区。到第二趟世界大战之后，此地开始涌入交关回教孟加拉人。此地个砖巷也成为伊拉个聚集地。乃朝，白庙区一半橫裏个人口侪是南亚后裔，穆斯林人口比例勒伦敦算顶高个。东伦敦回庙也勒迭个区域里向。
伦敦城

**伦敦城**是英国首都伦敦个核心部分。迭个城是实体个名称，并弗等同乃朝伦敦个大小。伦敦城个边界是老早伦敦个城墙限定个。此地也是伦敦从罗马帝国辰光开始个核心，交关有名个场化，比方讲伦敦塔、伦敦桥替圣保罗大堂，侪立在伦敦城里向。乃朝伦敦城是英国乃至欧洲、世界个金融中心之一，内部个人口已经老少，大部分地皮畀各种金融机构占据。英格兰银行提伦敦证券交易所侪立在此地，可谓寸土寸金。
肯辛顿宫

**肯辛顿宫**（英文：Kensington Palace）是英国首都伦敦个一座皇家宫殿，位置立在肯辛顿-切尔西区当中个肯辛顿花园。从17世纪晏末阶段年开始，成为英国王室个一个居住地。乃朝此地是剑桥公爵个宫殿。有名个戴安娜王妃，也立在迭个宫殿长期居住。
汉普顿宫

**汉普敦宫**（英文：Hampton Court Palace）是一座英国王室个大型宫殿。具体位置立在英国首都伦敦西南方向个泰晤士河畔里奇蒙，从15世纪开始，是英国都铎王朝替斯图亚特王朝个王室官邸。有名个国王亨利八世个交关故事，就是立在此地发生个。弗过，从18世纪开始，汉普顿宫就弗是王室驻地哉。乃朝是英国有名个旅游景点。
杰里米·苦厄濒

**杰里米·苦厄濒** (英文：Jeremy Bernard Corbyn），1949年5月廿六号出身，是英国左翼政治家。2015年9月12号，成为英国工党个领袖。伊拿自家定义成一个民主社会主义者，弗过立在七八十年代，伊一直自称是一个共产主义者，认为英国应该拿王室替军队废脱，并赞成多元文化主义。

## 争议
2015年11月巴黎城中暴恐事件后，苦厄濒立在媒体浪表示，伊对警察当街射杀恐怖分子感到弗适意，认为这违反人权，迭个观点遭到交关媒体搭政治家个批评。
特拉法加广场

**特拉法加广场**（英文：Trafalgar Square）是英国首都伦敦市中心一个邪气有名个广场，此地所在个位置是老早个查令十字。乃朝属于威斯特敏斯特城管理，特拉法加广场个中心是纳尔逊柱，北面是英国国家美术馆。
伦敦广播公司

**伦敦广播公司**（ 英文: London Broadcasting Company , LBC）是一家以英国首都伦敦作为重点放送个广播公司。来勒1973年成立。著名政治家法拉奇经常立在迭个电台回答听众提问。
勃热·商特斯

**勃热·商特斯**（英文：Bernard "Bernie" Sanders）是1941年立在美国纽约市出生个左翼政客。乃朝是福蒙特州个参议院，老早还当过迭个州个众议员。伊属于典型个垮掉一代，反对美国现有个交关制度，拿自家定义为一个社会主义者。老早伊弗属于任何政党。弗过乃朝为参加总统选举，立在2015年宣布加入到美国民主党个候选竞争当中。
希拉里·克林顿

**希拉里·克林顿**（英語：Hillary Clinton，1947年10月26号－），是美国前总统比尔·克林顿个老婆，也是美国个前总统夫人。伊立在2000年个纽约州联邦参议员选举当中获得胜利，成为第一个有官职个总统夫人，并且立在2006年连任。2010年，伊宣布参加总统竞选，弗过，畀奥巴马击败，只好担当伊个国务卿作为妥协。到2014年，伊宣布参加2016年美国总统大选，弗过近来曝光个邮件门问题，让伊个声势受到蛮大个打击。
太阳照常升起

《**太阳照常升起**》是一部中国个电影，2007年9月14号开始上映。箇部电影是来《阳光灿烂的日子》搭《鬼子来了》过后，姜文导演个第三部电影作品，主要演员有周韵、房祖名、姜文、黄秋生、陈冲还有孔维。

电影讲着四段发生勒1958年到1976年期间，地点来勒中国南部、东部搭西部，看出来分散实际上相连个人物故事，主题分别是疯、恋、枪、梦。渠畀人视作一部艺术电影，剧情有留白，风格类似《阳光灿烂的日子》。

电影从叶弥个小说《天鹅绒》改编得来。该小说字数七千，暴开始来勒《人民文学》2002年第四期上发表，后收入中篇小说集《天鹅绒》，由山东文艺出版社2003年出版。

## 创作
姜文表示，《太阳照常升起》个灵感从一首新疆民歌得来。二十年前头，大学里有弗少新疆来个同学，来热天头热到睏弗着个辰光，大家就到操场上唱歌跳舞，其中一首歌留畀姜文非常深个印象，让佗想拍一部电影。2005年，姜文来看叶弥个小说《天鹅绒》个辰光，突然觉着伊只电影有戏唻，四个故事一下子出现勒佗个脑海里。之后姜文就寻来编剧述平搭著过士行，口述故事，让两人写成电影剧本。最后，姜文寻到投资方，乃么完成歌曲记忆到电影个转变。

## 拍摄
电影拍摄取景地点有中国北京，云南香格里拉硕都湖、元阳箐口哈尼民俗村、腾冲湿地、云南大学，搭著甘肃等地，用著将近一年个辰光再完成拍摄。

电影曾由于周韵个怀孕而暂停拍摄，后来经补拍而完成。姜文称，电影末尾出现个婴儿就是自己搭周韵生个老小，是上帝来拍摄期间送畀自家个礼物，应该好好较利用。因为拍摄期间天气忒冷，为著照顾老小，箇场戏只拍著两条就过哉。

## 配乐
电影个配乐师是日本配乐大师久石让。久石让看过电影样片后，畀电影个梦幻色彩搭魔幻浪漫主义吸引。完成后个配乐分成主章节搭副节，前者表现出雄美壮丽，后者表现出浪漫凄美。配乐出来过后，姜文个评价是“觉着真个是比莫扎特好一点”。

## 参展搭票房

《太阳照常升起》是第64届威尼斯国际电影节参赛作品，同时也是多伦多国际电影节特别推介电影、韩国釜山电影节观摩电影，并来勒香港亚洲电影节优先放送。来2008年，该片以姜文作品个身份参加法国杜维尔电影节电影回顾展。

电影从2007年9月14号开始勒中国上映，到10月24号辰光，据文汇报报道，来上海单家影院投入个30份拷贝获得著150多万块个票房。到月底电影下档时，8000万投资有3000万个票房，搭电影一开始个过亿票房目标相差甚远。鉴于弗少观众反映看弗懂，姜文表示以后会多拍一些大家看得懂个片子。

## 评价
电影《太阳照常升起》来摄影、立意搭讲故事个方式上得到著观众个认可。但电影故事个时间背景是1958年到1976年，而观众个年龄集中勒15岁至30岁，乃么就出现嗷种现象：由于对时代背景弗够熟悉，跟弗上影片跳跃个思维，结果蛮多点人“看弗懂”。姜文表示，看弗懂电影个主要是70后人群，60后搭80后蛮容易看明白个。而主演陈冲对此解析如下：

“姜文的故事永远不满足于告诉你一些司空见惯的、日常的事。国内很多观众的观影习惯其实是靠电视剧培养起来的，还是期待你给我讲个故事。一旦这个电影不是侧重于叙事，而是另一些更深更难的东西，他们就不适应。”

另外一方面，由于电影留下蛮多点疑问点、空白点，造成多解，留畀观众想象个空间比较大，箇些因素畀人认为是该电影最宪个地方。

加拿大多伦多国际电影节官方个评价是“箇是一部非常有美感个魔幻主义电影，导演姜文颠覆了电影故事直线讲述个传统，营造出一个纯粹个视觉诗境。画面作兴也随著颠覆性个故事结构看出来有些逻辑混乱。不过阿末得来，像电影中天鹅绒来封闭个中国稀有而珍贵一样，其电影主题仍旧鲜活个表现出来。”美国专业电影杂志《好莱坞报道》评价说“流畅个剪辑，出色个画面让姜文营造个华丽、浪漫个电影幻想成为一个视觉盛宴……除落好看，电影《太阳照常升起》也充满乐趣，实在是电影精品、大师之作。”

## 参考资料

## 外部链接
*叶弥小说《天鹅绒》
查理曼

**查理曼**是法兰克王国加洛林王朝个一个国王，伊拿法兰克王国个领土扩展交关。并且替罗马教宗建立联系，立在800年畀教宗立在罗马加冕。弗过到802年，伊自家又在亚琛进行另外一趟加冕。伊自比罗马帝国辰光个皇帝，推动加洛林文艺复兴，从伊开始，西欧个封建社会替中世纪形态也成型哉。
亚琛

**亚琛**（德文：Aachen，荷兰文：Aken，法文：Aix-la-Chapelle）是一个立在德国北莱茵-威斯特法伦州个小城市，替近比利时搭荷兰边境挨牢。亚琛有交关温泉，也因为迭个成为欧洲个疗养地之一。从罗马帝国辰光开始，就是欧洲人去度假休闲个场化。9世纪初，查理蛮大帝立在此地个亚琛大教堂加冕。乃朝还保留有伊个加冕王座替金冠。
罗兰之歌

**罗兰之歌**(法文：La Chanson de Roland） 是描写查理曼大帝征讨比利牛斯山脉南面个巴斯克人历史故事个歌谣，弗过到后势来，巴斯克人一般调成回教徒。来歌颂罗兰个骑士精神。迭个作品也畀人认为是11世纪欧洲吟游文学个典范。
法兰克王国

**法兰克王国**是法兰克人立在中世纪开始辰光建立个一个日耳曼人国家。迭个国家个建立者是克洛伊一世。到9世纪终于分裂。著名个查理曼大帝就是法兰克王国个国王。弗过法兰克王国并弗等于法国，法国只是继承法兰克王国西面个部分。法兰克王国替德国、意大利、勃艮第等，侪有或多或少个继承关系。
卡西欧 fx-3900PV

**卡西欧 fx-3900PV**是一只由卡西欧设计个可编程科学计算器，渠可以用来存储多达300步个程序。现在箇个型号已经停产，畀卡西欧 fx-3950P取代。

## 外部链接
*卡西欧 fx-3900PV计算器说明书
卡西欧 fx-991CNX

**卡西欧 fx-991CNX**是一只由卡西欧设计个科学计算器，来取代卡西欧 fx-991ES PLUS，箇个型号是第一只用中文图像界面显示个科学计算器，功能交关多，拥有基本计算、复数计算、统计计算、基数运算、方程式运算、矩阵计算、通过函数生成数学表格、向量计算、不等式计算、比例式计算共10个模式。
## 供电方式
卡西欧 fx-991CNX使用所谓个“TWO WAYS POWER”系统供电，来光照充足时，渠会来得屏幕右上角显示一只小太阳标志。
## 缺点
卡西欧 fx-991CNX来了大陆地区作为旗舰机型，却没有二维码和电子表格功能，畀交关多个使用者批评。

## 参考
#卡西欧fx-991CNX用户说明书RJA530830-001V01
#百度贴吧fx-es(ms)吧贴【专业评测】卡西欧CLASSWIZ系列中文函数机旗舰机型fx-991CN X
#http://www.casio.com.cn/cal/scientific/fx-991CN%20X/index.html
卡西欧 fx-991ES PLUS

**卡西欧 fx-991ES PLUS**是一只由卡西欧设计个科学函数计算器，来取代 fx-991ES。箇只型号拥有八个计算模式，分别是基本计算（COMP）、复数计算（CMPLX）、统计计算（STAT）、基数运算（BASE-N）、方程式运算（EQN）、矩阵计算（MATRIX）、通过函数生成数学表格（TABLE）、向量计算（VECTOR）。
## 外观
卡西欧 fx-991ES PLUS表面是银色（箇是代表其来的大陆个ES Plus系列中属于旗舰机型），渠高 12.2 毫米，宽 80 毫米，长 161 毫米。
## 参考

*卡西欧 fx-991ES PLUS用户说明书RCA502192-001V01
*  Testbericht über den fx-991ES PLUS  bei *www.taschenrechner-test.de*
危地马拉内战

**危地马拉内战**是1960年到1996年之间发生个一场战争。冲突双方分别是当时辰光个危地马拉当局以及交关左翼反叛组织，箇些反叛组织主要受到玛雅人以及拉丁裔农民个支持，箇些人亨八冷打全是穷人。勒勒战争当中，危地马拉当局被控犯下仔针对玛雅民族个屠杀罪，以及各种针对平民个反人权行动。

勒1944年至1951年之间个民主选举中，左翼政党上台执政。弗过，美国却支持卡洛斯·卡斯蒂里奥·阿尔马斯个政变，最后导致危地马拉出现老多年个独裁统治。1970年，危地马拉民主组织党赢得选举后上台，本来是应该执政到1982年个，结果一个叫埃弗来茵·里奥·蒙特个将军带领一班军官夺取仔权力。于是，当时个土著居民搭仔其他佃农就组成仔反抗力量，以反对长期以来对伊拉个政治经济压迫。最后勒勒80年代，军政府逐渐控制了整个国家，并建立起一套半机密个高效率社会管制体制。

当时辰光，斗争弗仅仅是勒勒军队搭仔反叛军之间，更是勒勒政府搭仔社会各个阶层之间。邪气多个土著权益争取者、反政府嫌疑人、归国难民、批判主义学者搭学生子，以及左倾个政治家等等，侪畀政府列为打击对象并成为牺牲者。因此危地马拉政府成为仔拉丁美洲头一只广泛使用“强制消失”手段来打压异己个政府，从1966年开始到战争结束，拨“强制消失”个人口数估计达到4万至5万个人。拢总估计有廿万人死于或“消失”于个记战争，大多数是由军队、警察搭仔高级官员造成个。

2009年，危地马拉高等法院宣判菲利普·古桑内罗为“强制消失”罪行个首要责任人。勒勒2013年，前总统埃弗来茵·里奥·蒙特拨控大屠杀罪。当时判决是让伊坐80年辰光个监牢，弗过由于法院程序违规，审判畀延后到2015年7月23号。

## 背景
### 社会架构
勒勒战争之前，危地马拉各社会阶层拨分为三只部分：
*土生白人后裔阶层，该个阶层祖上来自于老早辰光从西班牙来到中美洲殖民者个后代，尽管大部分其实已经有交关混血。伊拉是当时辰光个上层阶级，掌握仔政治经济搭仔文化生活，是接受仔教育个阶层；
*混血人种，该个阶层是由土生白人搭土著居民、外国移民等等混合而来，是社会里向个中产阶级，经营唠各式样个小商店、小企业，或是做下层官吏；
*原住民，主要是占全国人口将近一半个玛雅人，当中又分两种：
**“莫索斯·科洛诺斯”，该类人勒嗨大农场里向拨分配仔小块土地个耕种权，每年要勒嗨个里工作某一段辰光；
**“莫索斯·豁纳雷洛斯”，该类人相当于是短雇工，按工作日脚拿铜钿。
该里向有桩物事要记牢脱：由于严重个债务盘剥，实际浪向佃农雇工们全是无没公平个工钿个，也是无没转换工作个种人身自由个。

### 乔治·乌比科个统治
1931年，独裁将军乔治·乌比科勒美国支持下上台。伊利用高效个管制手腕建立起中美洲历史浪向顶顶残酷个镇压体制。伊利用广布全国个眼线来拘捕并杀害异见人士。作为一只富商搭仔反共主义者，伊同联合水果公司、大地主搭城市精英站勒嗨一道，去压迫农民。1929年经济危机爆发后，外需不振，危地马拉个咖啡种植园经营勿落去唠，伊就开始推行债务奴隶制度，并通过法律来让地主可以自家处决奴隶。

乌比科将军勿单单是一只法西斯主义分子，更是一只种族主义分子，曾经针对土著居民发表过言辞激烈个说辞，讲该些“像动物个恁”个人需要通过军事化训练来“文明化”，就像“驯化驴子”个恁。伊将上万公顷个土地分拨联合水果公司，并且拨伊免税资格；伊还让美国大兵勒勒危地马拉驻军。伊常常拿自家搭拿破仑皇帝进行比较，并且勒嗨全国各个机关安插军队人员，对国家实行军事化管理，还经常到各地“视察”。

勒该种背景之下，中产阶级也开始勿满意，各种示威反抗接二连三出现，乌比科阵营内部也有分裂迹象。迫于压力，乌比科假意宣布勒1944年搞“大选”，随后操纵仔选举并立费德里科·邦赛·怀伊德斯为傀儡总统。此举进一步引发社会各界不满，政府搭军队内部也分裂仔。反对势力组织起来，当年10月，一只拨乌比科流放去萨尔瓦多个军官哈科布·阿尔本斯·古斯曼带领一群革命士兵搭学生发动政变。新政府成立后不就就宣布改革，扩大仔工人搭农民个权利，又于1952年通过法律宣布重新分配土地，直接威胁到大地主搭仔联合水果公司个利益。

个记，美国政府迅速命令中央情报局着手展开PBFORTUNE行动，要求清剿危地马拉个“共产主义叛乱”。危地马拉右翼军官卡洛斯·卡斯蒂里奥·阿尔马斯拨美国人选中并发动政变，终止唠改革。伊解散仔左翼政党搭团体，禁止组织工会，并将土地还拨联合水果公司以及地主。勒接下来个辰光里向，全国到处全是泛滥个种族主义歧视、剥削搭压迫，为内战个开头埋下基础。

## 过程
卡洛斯·卡斯蒂里奥·阿尔马斯发动政变过仔3年辰光，就拨伊自家个警卫射杀，动机弗清爽。后手米格尔·伊迪戈拉斯·弗恩特斯上台，继续高压统治。1960年11月13号，一群左翼军官发动政变，但弗过失败哉。一部分人拨处决，逃走个就跑去仔危地马拉东部个山林之中打游击，并得到古巴革命领导人菲德尔·卡斯特罗个支持。危地马拉内战正式拉开序幕。

1964年开始，政府军勒勒东部地区发动大规模攻势，企图剿灭左翼游击队。美国也弗断唠增加伊对危地马拉军政府个支援，并与965年派出美国特种部队进入危地马拉。但是个记战争注定是全民族性质个，勒勒危地马拉个广大城镇搭仔农村，每一片土地浪向全有对游击队满怀感激之情个人民，就连首都危地马拉城也弗例外。军政府为仔保护自家安全、监控全国局势，着手建立起总统情报机构，进行残酷镇压搭统治。勒勒数十年辰光里向，暗杀、屠杀、种族灭绝事件层出不穷，骇人听闻。而美国军事干预勒卡特政府上台之后被迫逐步撤出危地马拉，原因也是种族屠杀事件已经拨公之于众。

## 影响

## 介入个外部势力
小威廉·碧

****（英文：**William Pitt the Younger**，1759年5月28号—1806年1月23号）是英国18世纪晏末阶段个首相。伊带领英国从美国独立战争失败当中重新崛起，并维持托利党个稳定执政，为之后击败拿破仑奠定良好个基础。伊也畀人看作是保守主义个典范人物之一。伊拉爸爸老威廉·碧也当过英国首相。
乔治二世（英国）

**乔治二世**(英文名：George Augustus，德文名：Georg II. August, 1683年10月30号-1760年10月25号）是18世纪中期统治英国个汉诺威王朝第二位国王。伊同时也是汉诺威公爵替神圣罗马帝国选帝侯。伊也是晏末一位立在英国本土之外出生个英国国王。伊立在汉诺威长大，到1701年，伊个祖母成为英国王位个第二继承人。弗过因为宗教关系嘸继位。到1714年，伊个阿爸乔治一世（英国），成为英国国王，伊也成为王太子。到1727年，伊登记成为国王。

作为英国国王，乔治二世对国内政策个影响相当有限。弗过伊立在汉诺威公国倒是拥有实权个，所以伊也更加欢喜立在汉诺威生活。替伊自家年轻辰光一样，伊搭自家个大儿子（后势来个乔治三世（英国）关系也弗大灵光，经常对立。立在奥地利王位争夺战争当中，乔治二世直接参加战斗，立在德廷根战役中拿法国人击破，伊也是挨末一位亲自投身战役个英国国王。乔治二世也是有名音乐家亨德尔个主要后台，资助伊完成交关作品。
彼得兔

**彼得兔**（英文：**Peter Rabbit**），是一本图画小说当中个主角，迭本书个作者是英国女性作家搭插画家碧雅翠丝·波特（Helen Beatrix Potter）。彼得兔垃1902年所出版个童书：《比得兔个故事》（The Tale of Peter Rabbit）当中第一趟出现，之后，碧雅翠丝·波特又出版五本替彼得兔有关个书籍。乃朝，彼得兔是英国顶受欢迎个卡通人物之一。垃全世界也有得交关粉丝。
维多利亚女王

**维多利亚女王**（吴拼：**Vi-Tou-Li-A**，英文：**Queen Victoria**，全名：**Alexandrina Victoria**，1819年5月24号－1901年1月22号），是19世纪中期开始统治英国个女王。渠1837年6月20号接替威廉四世继承大不列颠王位，立在1877年1月1号，开始兼任印度皇帝，1901年1月22号驾崩。渠统治个辰光，英国拥有世界超一流个霸权替广阔个殖民地。是无可争议个黄金年代。盖咾，㬮朝䜒昰段辰光叫维多利亚时代。

## 家世
维多利亚女王是乔治三世第四个儿子肯特公爵爱德华个囡，照辈分讲起，是乔治四世搭威廉四世个侄囡。乔治三世渠自有交关儿子辈，弗过，渠场儿子全弗中意养囡，盖咾汉诺威王朝个继承发生著危机。到1820年乔治四世死脱之后，维多利亚作为唯一一个有继承身份个人，畀交关保卫护起，然也让渠个童年压抑险。

## 统治措施
在维多利亚女王统治个辰光，英国个君主立宪制开始发展成玱朞个局面。女王本身对政治兴趣弗大，担国家个事干统交畀渠自个首相走妆。等渠场老公艾伯特亲王死脱著之后，渠长期住在奥斯房宫。弗转伦敦，盖咾伦敦个首相权利分格大。

## 遗产
维多利亚女王共总在位63年7个月2日，是英国历史丄在位第二长个君主（第一名是伊丽莎白二世）。渠即位个年代䜒维多利亚时代，英国个工业、文化、政治、科学搭军事全发展著历史顶峰，许歇英国也畀人䜒成功大英帝国。维多利亚女王也是汉诺威王朝阿末一位君主。渠场儿子爱德华七世开始个王朝，䜒萨克森-哥堡-哥达王朝。
肯特大学

**肯特大学**（英文：University of Kent），是英国东南部肯特郡个一所大学，立在1965年成立。主校区立在历史名城坎特伯雷，立在肯特郡其他两个场化也有校区。乃朝肯特大学有19000多名大学生，个当中有超过6000人立在主校区。肯特大学替欧洲大陆合作蛮多，立在巴黎搭布鲁塞尔侪有校区。
老威廉·碧

****（英文名：William Pitt），同时也是第一代渣托勋爵。是18世纪英国辉格党个政治家，伊来18世纪中期当过英国首相。伊有一個儿子搭伊名字一樣生，也蛮有名个咾，一般历史学家拿伊叫作老威廉·碧或者渣托勋爵。老威廉·碧来1756年到1761年当中是英国内阁成员，来1766年7月30号到1768年10月14号当中担任英国首相。

## 儿子
* 约翰·碧，第二代渣托勋爵
* 小威廉·碧，英国著名首相
第一代格伦维尔男爵威廉·格伦维尔

**威廉·郭仑吾**，第一代格郭仑吾男爵，（英文：William Wyndham Grenville, 1st Baron Grenville，1759年10月25号－1834年1月12号），是19世纪开始阶段个英国辉格党政治领秀，伊搭有名个小威廉皮特是远亲，立在小威廉皮特死脱之后当仔英国首相，弗过，伊个内阁面对拿破仑战争分歧蛮大，阿末来，因为内部矛盾，只维持一年半就倒台哉。立在伊执政个辰光，伊呒法则结束替法国个战争，也朆让天主教徒获得权利。有一点成功个是拿奴隶贸易废脱哉。
乔治三世（英国）

**乔治三世**（英文全名：George William Frederick，1738年6月4号-1820年1月20号）是英国汉诺威王朝个第三个国王，立在1760年到1820年当中阶段统治英国替英国立在全球个殖民地。伊同时还兼任汉诺威公爵（来自伊个汉诺威家族身份）。弗过伊弗像自家个爷爷搭爸爸，一生当中从来嘸去过汉诺威，也弗大会讲德文。

立在伊统治个60年当中，英国经历一系列替欧洲其他国家个战争。个当中，包括七年战争，美国独立战争替拿破仑战争。虽然丢失北美殖民地，弗过之后英国进入工业革命，并且成功抵御拿破仑个野心，立在伊统治末期，英国成为超一流个世界强国。弗过乔治三世精神有点问题，立在统治期间两趟陷入失常。立在1810年之后，就让伊个儿子，后势来个乔治四世充当摄政王哉。
张慧雯

**张慧雯**（英文名：Candy Chang、）是香港个女演员、模特儿搭2010年国际中华小姐竞选季军佳丽。

## 外部链接
*张慧雯TVB艺人网志（Blog） 
*2010年国际中华小姐 - 张慧雯
乔治四世（英国）

**乔治四世**（英文：George Augustus Frederick，1762年8与12号-1830年6月26号）是19世纪早期统治英国替英国殖民地个英国国王。伊从1820年乔治三世死脱之后继位担当国王。弗过立在1811年开始，因为伊爹爹个精神毛病，伊就开始担当摄政王哉。乔治四世生活奢侈，对时尚有自家个品味，并且开创摄政时代个审美风潮。伊立在布莱顿修造王家穹顶宫，又改造白金汉宫，同时重新加固温莎城堡。此外，乔治四世还是英国国家画廊替伦敦大学国王学院个创立人。

## 继承人问题
乔治四世个爸爸乔治三世合法子女邪气多，弗过乔治四世自家却搭老婆关系搭僵，只有夏洛特公主一个囡儿，迭个心头肉，到1817年也立在远嫁比利时萨克森个利奥波德之后难产死脱，所以，英国王位个继承就出现问题。因为乔治四世几个弟兄侪无安于居家个，到头来，到1820年代，一群四五十岁个人，侪立在忙结婚，生后代。结果，乔治四世个阿弟威廉四世得到女儿（后势来个维多利亚女王），所以，1830年7月乔治四世立在温莎城堡驾崩个辰光，就让自家阿弟即位，成为威廉四世，又过脱几年，年岁不低个威廉四世也死脱，维多利亚正式即位，开创维多利亚时代。
威廉四世（英国）

**威廉四世**（英文：William IV of the United Kingdom，1765年8月21号－1837年6月20号），是19世纪中期个英国国王替汉诺威国王。伊是乔治三世个第三个儿子，也是乔治四世个阿弟。因为乔治四世个独女死脱，伊才有机会登基。伊有交关私生子女，弗过呒合法继承人。所以伊死脱之后，由伊个侄女维多利亚女王继承王位。伊是一个没啥作为个君主，英国立在伊当政辰光大体平稳。
肯辛顿公园

**肯辛顿公园**(英文：Kensington Gardens)，有辰光也叫做**肯辛顿花园**，是英国首都伦敦西区个一个大型公园，伊搭海德公园是连勒一道个。迭个公园有270公顷，替海德公园、绿园、圣詹姆斯公园一道，组成伦敦个绿肺。
艾伯特铭记亭

**艾伯特铭记亭**（英文：Albert Memorial）是英国首都伦敦中西部肯辛顿公园南面个一个纪念性建筑物。立在皇室艾伯特厅个正北面。迭个铭记亭，是英国19世纪有名个维多利亚女王为伊自家个老公艾伯特亲王修造个。用来悼念1861年就死脱个丈夫。修造从1862年就开始，用脱10年方才完成，至于铭记亭当中个金色阿伯特王子像，要到1875年才安放到中间。迭个亭子也时典型个哥特复兴风格，堪称是维多利亚时代建筑个代表。
艾伯特亲王

**艾伯特亲王**（，），是英国维多利亚女王个老官替表弟，立在结婚后帮助女王处理交关政治事务，得到老百姓个喜爱。1861年死脱，女王因为丈夫个早逝，受到打击，有相当长一段辰光隐居到温莎城堡替怀特岛浪朆见公众。为纪念伊，切尔西搭肯辛顿区交关建筑侪用伊命名，比方讲：艾伯特铭记亭、皇室艾伯特厅、维多利亚艾伯特博物馆等。
伦敦帝国学院

**伦敦帝国学院**(英文：Imperial College, London，全名： The Imperial College of Science, Technology and Medicine），也畀翻译成**帝国理工**，是英国首都伦敦中西面切尔西搭肯辛顿区个一所研究性大学。本身是伦敦大学当中个一个成员，到2007年正式独立出去。帝国理工个基本校园立南肯辛顿，此外，立在切尔西、哈默史密斯、帕丁顿等场化侪有校区。帝国理工学术水平邪气好，是英国公认个顶尖学堂。
摄政公园

**摄政公园**(英文：Regent's Park）是立在英国首都伦敦个一个王室园林，迭个园林立在伦敦个西北方向。立在公园里还有伦敦回庙、摄政大学等建筑物，著名个侦探福尔摩斯故居面点师街廿百廿一号B，就立在迭个公园个南面，此外，中国驻英国大使馆也立在公园南面个摄政街高头。
伦敦中央清真寺

**伦敦中央清真寺**（），是英国首都伦敦个回教徒使用个回教堂。立在1978年修造完成，伊个金色大穹顶邪气醒目。迭个清真寺让女性立在两楼个阳台高头朝拜，里向有宽大个地毯。乃朝里向也有一个美术馆搭清真咖啡厅。
Casio fx-82ES PLUS A

**Casio fx-82ES PLUS A**是一只由卡西欧推出个科学函数计算器，渠拥有中文错误提示，其余搭Casio fx-82ES PLUS一模一样。
## 外形
箇只型号高 13.8 毫米，宽 80 毫米，长 162 毫米，带电池约重100克。表面以白色搭黑色为主，背面则以黑色为為主。计算器附有一只保护壳，当弗需使用计算器时，可把计算器用保护壳覆盖，来作保护。
## 電源
用7号电池供电，以平均日朝使用 1 小时计算，电池可用达 3 年。
## 外部链接
卡西欧官网对其介绍
卡西欧

**卡西欧**，全称叫做**卡西欧计算机株式会社**，是一家总部来的日本个公司。箇家公司生产个计算器、手表、数码相机交关出名。

## 沿革

* 1946年4月：樫尾忠雄来東京都三鷹市成立**㭴尾制作所**。
* 1957年6月：开发出世界第一部没齒輪个纯电器式计算机“14-A型”。㭴尾忠雄、俊雄、和雄、幸雄四兄弟共同创设**卡西欧计算机株式会社**，第一任社长为四兄弟之父㭴尾茂。
* 1960年4月：来东京都北多摩郡大和町（現稱東大和市）成立东京工厂（现改成东京事务所Tokyo Product Control and Technical Center）。
* 1965年9月：电子式桌上计算机“001型”问世。
* 1966年6月：将总部迁移至东京都北多摩郡大和町（现称东大和市）。
* 1969年10月：来山梨縣中巨摩郡玉穂町创建甲府工厂。
* 1972年8月：发表世界第一部个人计算机「卡西歐迷你」。
* 1974年5月：总部搬迁到东京都新宿區。
* 1974年11月：推出「CASIOTRON」电子手表，这是世界第一只弗须手动调整大小月或閏年个全自动电子表。
* 1978年1月：发售第一部名片大小的计算机“卡西欧迷你名片LC-78型”，厚度仅3.9mm。
* 1978年2月：来台湾成立海外生产工厂“台湾刻时豪股份有限公司”。
* 1979年7月：成立八王子（Hachioji）工厂（现改成八王子研究所），且来东京都西多摩郡羽村町（現稱羽村市）成立羽村技术中心。
* 1979年10月：来山形县东根市建立「山形卡西欧有限公司」。
* 1980年1月：推出电子乐器「卡西歐Tone」。
* 1980年2月：推出首支結合计算器功能个手表Data Bank系列C-80-1型。
* 1983年4月：推出首支具防震功能个手表G-Shock DW-5000C-1A型。
* 1989年2月：推出首支具有天气预测传感器个数字手表BM-100WJ-3型（PRO TERK系列尚未独立之前身）。
* 1998年1月：將总部遷至东京都澁谷區初台。
* 2000年：行動電話事业部成立，並发售G'zOne C303CA型手機。
* 2004年4月：旗下移动电话事业部搭日立製作所合併，成为卡西歐日立移动通信有限公司。
* 2010年6月：卡西歐日立移动通信有限公司搭NEC旗下行動電話事業部整合。

## 参考

## 外部链接
* 日本卡西歐官方網站
* 臺灣卡西歐股份有限公司官方網站
* 中國卡西歐官方網站
* 卡西歐全球官方網站
危地马拉

**危地马拉**（西班牙语：Guatemala）是中美洲个一只总统制共和国家，面积大约11万平方公里，人口1580万（2014年个估计）。箇𡍲玛雅人搭印欧混血种人各占40%多一眼，其余主要是西班牙裔白人。官方语言是西班牙语。首都是危地马拉市。
诺丁丘

**诺丁丘**(英文：Notting Hill）是一个立在英国首都伦敦西面个区域，乃朝迭个区域大部分立在切尔西搭肯辛顿区里向，东南面一部分搭西敏区挨牢。从1980年代开始，此地就拥有闻名遐迩个流行文化元素。维多利亚时代个建筑物搭特色小店吸引大量游客来此地白相。也汇聚交关人气。
威灵顿拱门

**威灵顿拱门**（英文：）是一座立在英国首都伦敦海德公园替绿园部分个纪念性建筑物。迭个建筑是为纪念第一代威灵顿公爵阿瑟韦斯利修造个，立在19世纪，拱门高头是威灵顿公爵个骑马塑像，弗过到1929年之后，调成乃朝看到个胜利女神哉。
绿园

**绿园**(英文：），是英国首都伦敦中央西敏区个一个大型皇家公园。有47公顷，立在海德公园替圣詹姆斯公园当中。伊拉替肯辛顿公园一道，组成从西敏寺到诺丁丘个连续绿地。替伊临近个公园弗一样，绿园嘸湖泊也嘸大型建筑，是一个纯粹个绿色公园。只有王家空军铭记亭、加拿大碑搭戴安娜喷泉三个纪念小建筑。
皮加蒂圆环

**皮加蒂圆环**(英文：Piccadilly Circus），是英国首都伦敦一个重要个交通枢纽替城市中心。此地立在英国国家画廊个北面，搭有名个伦敦唐人街、搜豁区、白金汉宫侪老近个。同时，也是伦敦顶有名个摄政街替牛津街临近个场化。所以一直汇聚交关人气，成为到伦敦购物搭夜生活必到个枢纽场化。迭个圆环当中有一个天使雕塑，一般也因此拿此地叫做**皮加蒂广场**。
阿塞类·温格

**阿塞类·温格**(1949年10月22号—），是英超联赛北伦敦阿森纳足球俱乐部个主教练。伊是法国阿尔萨斯人，会讲德文，同时也会意大利文替西班牙文。伊从1996年到2018年执教阿森纳，头10年经常获得锦标。弗过2006年之后开始走年轻化道路，阿森纳逐渐退出争夺英超冠军个行列，立在争夺欧洲冠军联赛资格当中奋斗。
齐内丁·齐达内

**急累顶·契丹**(法文：Zinedine Yazid Zidane，1972年6月23号～）是一名立在法国马赛长大个足球运动员。伊立在波尔图足球俱乐部踢出名气，并立在1998年法国世界杯高头表现抢眼，获得世界顶级球星个地位，并率领球队获得世界杯冠军。之后，到21世纪初，伊从尤文图斯足球俱乐部以创造世界纪录个身价加盟西班牙皇家马德里足球俱乐部。之后，立在皇马获得欧冠冠军、联赛冠军等荣耀。弗过，2006年伊最后一趟参加世界杯辰光，因为立在决赛当中顶撞意大利后卫马可·马特拉齐畀红牌罚出场外，法国也因此输脱比赛，丧失再次获得世界冠军个机会。契丹退役之后，立在皇马担当管理人员。
卡洛斯三世

**卡洛斯三世**（西班牙文：Carlos III，1716年1月20号-1788年10月24号），是18世纪西班牙波旁家族个成员，伊是费利佩五世个儿子，也是费利佩五世替伊拉第二个娘子个大儿子。年轻辰光，继承帕尔玛公爵个头衔，呒几年，因为欧洲王室协定个原因，畀人家调换领地，成为爻纳波利王国搭西西里王国个国王。到1759年，成为西班牙国王，之后一徑统治西班牙到1788年。伊欢喜开明专制，替點別个欧洲国家学习，富国强兵。立在表面浪让西班牙国力有一定个恢复。弗过在搭英国个各场战争裏，还是嘸任何优势。

## 内政方法
卡洛斯三世邪气欢喜启蒙裏向开明专制一套把戏，想做个，弗外乎是让西班牙个教会搭贵族进一步退出现实生活，來让自家掌握更大个影响力。结果，花头搞仔蛮多，实际效果并弗如然。

## 军事行为
立在七年战争当中，伊开始辰光自称中立，弗过，到1762年，为仔趁火打劫，宣布相帮法国作战。结果，畀英国人擔伊立在古巴搭菲律宾个要塞統統攻破，灰头土脸。但因为后首来条约个关系，竟然反过来收回城堡，还获得爻法国立在北美个大片土地。迭然伊愈加自我膨胀。到1776年，美国独立战争开始之后，伊貤追随自家在巴黎个亲眷，搭美国结盟，对抗英国。伊派军队对英国在自家境内个直布罗陀要塞进行围攻，弗过，结果比上趟还要推板，围攻爻一年多，自家伤亡惨重，就是打弗下来。但搭上趟也一样，因为巴黎条约个关系，竟然貤收回爻英国人占领个地中海岛屿。蓋咾反倒让伊立在西班牙本土获得爻蛮高个声望。

## 继任者
* 卡洛斯四世
卡洛斯四世

**卡洛斯四世**（西文：Carlos IV，全称：Carlos Antonio Pascual Francisco Javier Juan Nepomuceno José Januario Serafin Diego de Borbón y Saxony，1748年11月11号－1819年1月20号），伊是卡洛斯三世个儿子，1788年接替伊死脱个爸爸，加冕成为西班牙国王，并统治西班牙搭西印度殖民地。伊弗是一个合格个统治者，目光短浅，还欢喜听信谣言。因为伊个一趟趟错误决策，让西班牙国运急转直下，伊自家也立最终畀拿破仑软禁并废脱王位。

## 生平
### 出生搭早年
伊是1748年11月立在伯蒂奇出生个。迭个辰光，伊个爸爸，后势来个卡洛斯三世(西班牙)是两西西里国王。所以，伊小辰光是立在乃朝个意大利长大个。搭波旁家族别个成员一样，伊拥有一个邪气长个全名：Carlos Antonio Pascual Francisco Javier Juan Nepomuceno José Januario Serafín Diego。

立在1759年，伊爸爸继承西班牙王位，所以，伊也就回到西班牙，成为王太子。并且获得阿斯图里亚斯亲王迭个西班牙王太子专用头衔。1788年12月14号，卡洛斯三世驾崩之后，伊继承王位，加冕成为西班牙国王。

### 初期统治
搭伊同辰光交关受到启蒙运动熏陶个人一样，卡洛斯四世即位开始，就搞开明专制，反对教会权威，并且许诺要放开更多个管制。伊个第一个首相是白佛罗里达伯爵。伊也是一个有名个启蒙官僚。弗过，1789年爆发个法国大革命拿迭个步骤侪打乱哉。1789年挨末阶段开始，交关保守派建议卡洛斯四世弗要瞎三话四，重滔路易十六个覆辙。所以，伊就命令加强对言论个管制，对躁动分子严加看管。同时，重新恢复宗教审判局个权威。

### 阿兰达伯爵政府
1790年代初，卡洛斯四世看到法国个风头弗大紧张，就为搞好关系，任命西班牙18世纪顶顶有名个启蒙贵族阿兰达伯爵作为自家个宰相。此人搭法国文人伏尔泰、卢梭等侪是朋友，国王个举动，明显是对法国示好。弗过，当年法国爆发巨变，路易十六出逃失败，国家开始走向共和国。个能，也让卡洛斯四世惊慌失措，赶忙拿阿兰达伯爵撤换，同时参加第一趟反法同盟。

### 高帝误国
1792年，卡洛斯四世宠幸个奸臣蛮虐厄·高帝迅速走红，并立在1793年畀任命为首相，此人本身是卡洛斯四世个保镖。嘸啥真才实干。只晓得夸夸其谈。伊个上台，也让卡洛斯四世个统治更加混乱，对欧洲个辰光个局势把握，也就愈发混沌糊涂。
罗马共和国

**羅馬共和國**(拉丁文：RÓMÁ "羅馬"）是古羅馬文明立在公元前509年推翻王政之后，一直到前27年當中个統治羅馬个政體，伊拉个正式名称是**S**ENÁTVS·**P**OPVLVS**Q**VE·**R**ÓMÁNVS「元老院搭羅馬人民」。也有一种觀點，拿久力撕·恺撒担任終身獨裁官个公元前44年當做羅馬共和國結束个辰光。勒**羅馬共和國**个阶段内，羅馬人个势力，從亞平寧半島中部个小城邦，擴張到整个地中海世界。
罗马帝国

**罗马帝国**（拉丁文：Imperium Rōmānum）是公元前27年屋大维掌握政权之后，构造个帝权国家。迭个政权拿老早个罗马共和国替代，弗过立在名义上依然维持元老院搭罗马人民个名号，皇帝自称第一公民。罗马帝国是古典文明发展个挨末阶段，是一个大一统帝国。早期个罗马帝国，因为军事搭文官系统弗大健全，立在屋大维死脱之后，经常发生政变情况，一直到2世纪，有五贤帝治国，才有长期稳定。弗过，因为帝国个经济衰退搭组织力下降，到3世纪，开始进入长期个动荡年代。284年，军阀戴克里先成为罗马帝国皇帝，伊一切侪以波斯作为样板，用宫廷法术替代元老院，用帝王神圣替代为人民服务，从此让罗马帝国走上完全弗同老早个专制道路。到公元4世纪，君士坦丁大帝宣布基督教合法，并推广基督教，古罗马传统个异教也受到打击，同时，罗马帝国也立在5世纪初最终分裂。西面帝国立在蛮族入侵个浪潮当中畀东哥特人灭脱。东面已经彻底专制基督教化个帝国，首都立在君士坦丁堡，文化希腊化，已经弗好当做古典文明个同类哉。迭个东部帝国个首都老早名字叫做拜占庭，所以乃朝一般称呼叫拜占庭帝国。
马库斯·李锡尼·克拉苏

**麻掴撕·李锡尼·克拉苏**（，前115年-前53年） 是罗马共和国晏末阶段个寡头政客替富豪，伊出身高贵，对理财搜刮邪气有研究，立在络几维·阔拿武·苏拉专断当中，选择支持苏拉，获得政治资本。之后，立在斯巴达克斯起义当中，受罗马元老院任命，绞杀奴隶起义。之后，搭驾驽士·庞培媾和，一淘担当执政官。到公元前60年左右，伊拉两个人搭突然冒起个久力撕·恺撒串通，阴谋构成前三头同盟，遥控罗马元老院。搭其余两个巨头相比，克拉苏个钞票确实多，弗过战绩比较一般，为标榜自家功劳，捞取政治资本，伊立在第二趟执政官任期结束之后，自请担任叙利亚总督，对帕提亚帝国宣战，弗过立在莱卡会战当中，畀波斯军队彻底打败，伊自家也畀人杀脱。伊个死，也让三巨头同盟破裂，之后四年，[久力撕·恺撒]就跨越[卢比孔河，进入罗马，开始大权独揽。
格奈乌斯·庞培

**驾驽士·庞培**（拉丁文：Gnaeus Pompeius Magnus，公元前106年-公元前48年），是罗马共和国晏末阶段个独裁者、将军搭政治家。伊少年成名，依靠支持络几维·阔拿武·苏拉，进入上层社会。随后伊廿几岁就开始立在北非搭西班牙征讨，侪获得大胜。之后，搭麻掴撕·李锡尼·克拉苏媾和，共同当选执政官。立在之后，伊前往东地中海围剿海盗，获得完胜。立在公元前60年左右，庞培、克拉苏搭冒出来个阴谋家凯撒组成前三头同盟。讲起来庞培立在迭个同盟里势力顶顶大，弗过，伊实际浪并弗是一个合格个演讲家搭独裁者。更嘸阴谋家凯撒个野心大。所以之后伊一直立在罗马搭意大利本土，再呒公开搭罗马元老院叫板。到公元前50年左右，凯撒立在高卢个势力让元老院搭庞培警觉，迭个辰光克拉苏已经死脱，所以，庞培也搭元老院一道对凯撒发出最后通牒，弗过，凯撒羽翼丰满，并弗买账。跨过卢比孔河进入罗马。庞培搓手弗及，只好搭一帮反对凯撒个元老一道逃到希腊组织军队抵抗。立在法萨卢斯战役战役当中，庞培军畀凯撒完全击溃。庞培逃跑到埃及,畀埃及大臣杀脱。
恩维尔·霍查

**恩维尔·霍查**（阿尔巴尼亚文：Enver Hoxha；），是阿尔巴尼亚个独揽大权个独裁者，从第二次世界大战结束一直到死脱之前个四十年当中，掌控阿尔巴尼亚政权。伊家族是回教人士，弗过伊自家弗信任何宗教，立在当政辰光还大搞无神论宣传，并宣布阿尔巴尼亚成为世界上第一个无神论国家。伊死脱之后，阿尔巴尼亚情况变化，到1990年代初，也搭大部分东欧国家一道，从社会主义里脱离哉。
绿色和平

**绿色和平**（英文：Greenpeace）是一个跨国个非政府组织，总部立在荷兰首都阿姆斯特丹。绿色和平1971年立在加拿大成立，乃朝，立在全球41个国家有办事处。开始辰光，迭个组织因为非暴力方式阻止大气、地下核试搭公海捕鲸闻名，后势来，关注点扩张，乃朝交关环境问题侪是伊拉关注个热点，比方讲：全球变暖，臭氧层空洞，等等。
络几维·阔拿武·苏拉

**络几维·阔拿武·苏拉**（拉丁文：LVCIVS·CORNELIVS·L·F·P·N·SVLLA·FELIX，前138年-前78年），是罗马共和国晏期个政治家、军人搭独裁者。伊出身罗马名门，弗过家业中落，后势来依靠立在军队当中服务抬头，开始立在丐巫寺·马略门下效力，之后立在同盟者战争当中展露水平。到西元前80年代，屡次参与混乱个罗马高层权力斗争，并依靠自家个私人军队，进入罗马，展开独裁统治。伊性格风趣幽默，立在君度里有老大个支持率，同时也拥有蛮好个军事才能，是元老院保守主义人物个代表。
丐巫寺·马略

**丐巫寺·马略**(有辰光也翻译成﹕蓋亞斯·瑪利歐斯)（拉丁文：Gaius Marius，前157年－前86年1月13号），是罗马共和国中后期邪气有名个军事统帅搭政治家。伊立在罗马军事能力退化个辰光自告奋勇当选执政官，之后进行军事改革，拿罗马一直实行个公民义务兵制度，改成功募兵制，最终让罗马个军事实力回到乃至超过老早个水平。弗过，罗马个社会也因为迭个改革，发生社会阶层个变化，将军个军队开始效忠个人，并无限扩张，带来后来交关年数个动荡担罗马帝国个形成。马略晚年走向独裁，曾经攻入罗马城，并斩杀超过50名元老搭超过一千名罗马特权骑士。伊死脱之后呒几年，络几维·阔拿武·苏拉夺得罗马权力，罗马进入动荡年代。
Shadowsocks

**Shadowsocks**（中文名称：**影梭**）是一只开源个SOCKS代理软件，用来突破网络审查。可以运行勒Windows、OS X、移动设备搭路由器（OpenWrt等）等交关种平台上。

## 运行原理
客户端用指定个密码、加密方式搭端口连接服务器，连接成功后，客户端来用户个电脑上构建一个本地socks5代理。用个辰光要拿流量分到本地socks5代理，客户端会自动加密并转发流量到服务器，服务器用同样个加密方式拿流量回传畀客户端，以此实现代理上网。

## 安全性
Shadowsocks使用可自定义密码个工业级算法加密，但必过为著快速搭避免特征检测而放弃握手环节，因而用来翻墙弗碍，弗能保证流量安全。

## 项目转手
2015年8月22号，软件作者Clowwindy来GitHub上讲，警察两天以前要求渠停止开发Shadowsocks并删脱其所有代码。之后，作者停止维护Shadowsocks，其GitHub页面畀清空。但必过，仍旧有蛮多人来上继续更新维护Shadowsocks。

## 参考资料

## 外部链接

* 官方网站
* GitHub主页
夜饭

**夜饭**是黄昏头到夜里向辰光吃个一顿饭。亲友聚会，男女约会，经常会一道吃一顿夜饭。

西式夜饭后会有甜品或水果。

来中国大陆，大学生个夜饭时间来下昼里5点到7点钟左右。箇是因为大学生个中饭时间通常来中午11到12点，所以需要早点吃夜饭，之后可能还要上课。因为吃夜饭辰光比较早，弗少学生子睏觉前有吃夜宵个习惯。

达·芬奇有幅壁画《最后个夜饭》，耶稣搭渠个十二门徒吃好最后一餐后，就畀捉牢钉上十字架哉。

## 参见
* 年夜饭
叟翁博物馆

**叟恩博物馆**（英文：Sir John Soane's Museum）是立在英国首都伦敦个一个博物馆，此地老早是新古典主义设计师约翰·叟恩个宅邸。有交关叟恩自家个设计作品、模型以及伊搜集过来个古代建筑构件。博物馆有邪气浓厚个18世纪展馆气氛，是伦敦有名个私人收藏馆之一。
格林威治大学

**格林威治大学**（英文：University of Greenwich）是立在英国首都伦敦个一所大学。迭个学堂有三个校区，分别立在伦敦搭肯特郡北面。箇当中，主校区立在格林威治区个旧皇家海军学院楼里向。根据2012年个评估，迭个学堂是整个英国顶顶环保个大学。
布鲁内尔大学

**布鲁内尔大学**（英文：Brunel University London），是一所立在伦敦西面阿克斯桥个公共研究型大学。迭个学堂立在1966年成立，为纪念维多利亚时代有名个工程师布鲁内尔，所以叫迭个名字。立在2014年，迭个学堂拿自家个名字改叫**伦敦布鲁内尔大学**。乃朝有15200名全日制学生搭2500名教职员工。
興中會

**興中會**是近代中國頭一個革命團體，由孫文勒1894年11月24號勒檀香山成立個革命會，是中國同盟會個前身，初期會長是楊衢雲。俚個打算是「驅除韃虜，恢復中華，創立合眾政府」。1895年2月21號（農曆正月廿七）勒香港設立總部。1905年8月20號興中會勒日本東京搭光復會、華興會合併，成為中國同盟會。

勒中國國民黨黨史中，拿興中會1894年11月24號勒夏威夷檀香山成立個日腳作為建黨日，直到今朝。
檀香山

**檀香山**，音譯**火奴魯魯**（），是美國夏威夷州最大城市搭首府。勒夏威夷語裏向，火奴魯魯指個是「屏蔽之灣」或「屏蔽之地」。因為早期本地盛產檀香木，外加交關運轉來中國，華人叫俚檀香山。檀香山勒歐胡島東南方沿岸，有一個「火奴魯魯區」。據美國人口調查局勒2004年7月1號統計，檀香山人口377260；而火奴魯魯郡（差弗多整個歐胡島）就有900000。勒夏威夷，地方政府管轄範圍僅僅到「郡」級，火奴魯魯郡就包括仔歐胡島浪向所有範圍（約600平方英里）。
歐胡島

**歐胡岛**（夏威夷語：**Oʻahu**，英語：**Oahu**，），也翻譯成瓦胡島，畀叫成「聚集之岛」，是夏威夷群島裏向面積第三大個島嶼，也是人口頂多個島嶼，夏威夷州總人口個差弗多三分之兩儕勒該隻島浪。夏威夷州首府檀香山（火奴魯魯）勒島東南部個海岸邊浪，外加檀香山國際機場也勒島浪。如果拿福特島等面積小點個離島搭仔東南面（迎風面）沿岸搭卡內奥赫灣裏向個小島儕算勒一淘，歐胡岛個總面積可以達到1545.4平方公里（596.7平方英里），成爲美國排名第二十大個島。搭夏威夷群島個其他島一淘，歐胡岛是整個波利尼西亞頂頂北面搭仔面積頂大個島之一。

## 參考
2015年兩岸領導人會面

**習馬會**（台灣叫**馬習會**）是講中共中央總書記習近平搭中華民國總統馬英九，作為兩岸最高領導人個歷史性碰頭，兩家頭2015年11月7號勒新加坡碰頭。箇趟是兩岸勒1949年分治過後，領導人頭一趟直接接觸。本來大陸搭台灣雙方有意畀兩個人以中國共產黨搭中國國民黨領導人身份見面，但必過馬英九勒2014年底因為地區選舉失利辭脫仔國民黨主席職務，因此雙方以「兩岸領導人」身份見面，互相叫對方「先生」，弗用官職稱呼。

## 参见
*第二次习马会

## 參考
圖瓦盧

**圖瓦盧**（英文：Tuvalu）是勒垃太平洋個島國，也是世界人口第二少個國家（僅次於梵蒂岡）。因爲地勢交關低，溫室效應造成個海平面上升對圖瓦盧造成窮嚴重威脅。
斐濟

**斐濟**是大洋洲個國家，邊浪是瓦努阿圖搭湯加，首都勒蘇瓦。

## 地理
斐濟共和國個島有三百幾隻，其中一半嘸撥人住，維提島搭瓦努阿島人口佔仔全國87%。國家名字是從湯加文個「島」出來個。
夏威夷語

**夏威夷语**（**ʻŌlelo Hawaiʻi**）是南島語系個一種，用拉丁文字寫。主要用勒夏威夷島，所以叫該個名字，另外勒夏威夷群島搭美國本土也有少數人用。搭英語一淘是夏威夷州個官方語言。從1830年代到1950年代，因爲英語做學堂官方用語個地方立法搭仔其它交關因素個影響，用夏威夷語做母語個人越來越少。夏威夷語已經勒六隻夏威夷可以住個島浪畀英语代替脫。到2001年，夏威夷語母語使用者一搭刮子弗到全州人口個0.1%。語言學家交關擔心俚搭仔其它瀕危語言個命運。
夏威夷州

**夏威夷州**（英文：**Hawaii**）勒1959年8月21號成為美國第50個州，由夏威夷群島組成，勒北太平洋裏向，屬於大洋洲。距離美國本土3700公里，陸地總面積16633平方公里，屬於太平洋沿岸地區。首府檀香山。勒1778到1898年辰光裏向，夏威夷也叫「三明治群島」（Sandwich Islands）。
夏威夷群島

**夏威夷群島**（英文：**Hawaiian Islands**），太平洋中北部個島群。

夏威夷群島勒1778到1898年個辰光裏向也叫「三明治群島」（Sandwich Islands），波利尼西亞群到個一部分，是19個大點個島嶼搭其他小島組成個群島，成因多數是火山島或者珊瑚島。勒北緯19°到29°之間，北回歸線穿過夏威夷群島。属于太平洋、大洋洲，呈東南－西北向排列，一搭刮子長2400公里，面積16705平方公里。頂頂大個島是頂東南面個夏威夷島，當地人習慣叫「大島」。最高點是冒納凯阿火山（Mauna kea），海拔4205米。

夏威夷群島屬於夏威夷-天皇海山鏈個其中一部份，該點火山島是由地殼裏向個熱點產生個。

群島一年到頭畀東北信風控制，一經高溫多雨，是熱帶海洋性氣候。雖然勒垃熱帶，必過受海洋調節作用，氣溫弗超至於忒高。

夏威夷群島1959年變成美國領土個第五十州，叫夏威夷州，是美國個兩隻海外州之一，首府勒檀香山。
群島

**群島**（也寫成**羣島**），亦叫**列島**、**列嶼**，是交關多島串勒一淘個地形。

現代頂主要由群島組成個國家有日本、印度尼西亞、新西蘭、菲律賓搭英國。當中世界面積頂大個群島國家是印度尼西亞。有頂多島嶼的群島勒垃芬蘭個群島海。

## 參考
印度洋

**印度洋**（Indian Ocean），勒亞洲、非洲、大洋洲搭南極洲之間，印度勒垃印度洋北面個當中位置，所以印度洋叫該個名字，印度洋大部分勒南半球。總面積7491萬平方公里，差弗多占世界海洋總面積個21.1%，是世界第三大洋。印度洋個範圍北面到印度次大陸搭阿拉伯半島（南亞搭西亞）；西面到東非；東面個分界線是印度尼西亞、巽他群島搭澳大利亞；南面到南冰洋（也有定義到南極洲）。印度洋西面從勒垃厄加勒斯角個東經20°開始個經線搭大西洋連牢，東面勒東經146°55'搭太平洋連牢。印度洋的頂頂北面大概是波斯灣裏向北緯30°個場化。印度洋有將近10,000公里（6,214英里）闊（從非洲南部尖角到澳大利亞），總面積差弗多73,556,000平方公里（28,400,130平方英里），包括紅海搭波斯灣。印度洋個水量差弗多70,086,000立方英里（292,131,191立方公里）。

## 別個三大洋
*太平洋
*大西洋
*北冰洋

## 參考
南極洲

**南極洲**（Antarctica）是地球頂頂南面、勒垃南極個洲。俚勒垃南半球個南極區，幾乎全部勒南極圈南面，四周繞牢仔南冰洋。南極洲個土地面積差弗多1400萬平方公里（540萬平方英里），是世界浪第五大洲，排勒亞洲、非洲、北美洲搭南美洲後頭。南極洲差弗多98%面積畀冰蓋牢，冰平均有1600米（1.0英里）厚。


File: 061212-nordkapp.jpg
File:GletscherMM.jpg
File:Fryxellsee Opt.jpg
File:Mount Erebus Aerial 2.jpg
File:Aurore australe - Aurora australis.jpg
北美洲

**北美洲**，全名**北阿美利加洲**（英語：North America），簡稱**北美**，是地球浪西半球搭北半球個一個洲。北面是北冰洋，東面是大西洋，南面是加勒比海，西面是太平洋。南美洲就勒垃東南面，面積有24,480,000平方公里，佔地球表面積4.8%。2002年7月個辰光，人口估計有514,000,000。按面積是世界第三，排勒亞洲搭非洲後頭。人口排第四，勒亞洲、非洲搭歐洲後頭。

## 別個大洲
*亞洲
*非洲
*南美洲
*南極洲
*歐洲
*大洋洲
北冰洋

**北冰洋**（英語：**Arctic Ocean**）勒北半球，是北極邊浪北極圈範圍个大洋。畀歐亞大陸搭北美洲包牢，一面連牢大西洋，一面連牢太平洋。

北冰洋冬天畀冰凍牢。因爲蒸發得窮少，外加交關河儕流進去，所以鹹度勒五大洋裏向頂頂低。

北冰洋是世界五大洋裏向頂小頂淺个。面積1405.6萬平方公里，佔仔世界大洋面積个3.6%。平均深度1200-1300米，是世界大洋平均深度个三分之一，頂深个場許就5450米深。

因爲北冰洋大部分辰光儕結冰，航運活動窮少，外加面積亦小，有點人認爲北冰洋弗好算「洋」，叫俚「北極海」。
歐亞大陸

**歐亞大陸**，亦叫**亞歐大陸**，是歐洲搭亞洲個大陸，地理學浪算同一塊大陸，面積5476萬平方公里，住仔46億人，佔整個地球七成三個人口。
中國國民黨

**中國國民黨**是由孫文創立個政黨。俚個前身照順序是**[[興中會]]**、**中國同盟會**、**國民黨**搭仔**中華革命黨**，孫文勒1919年拿中華革命黨改組成仔中國國民黨。中國國民黨勒傳統浪拿興中會到中國國民黨個發展歷程當成一脈相承，所以拿興中會成立個1894年作為中國國民黨個創黨年。中國國民黨1928年以國民革命軍北伐，建立全國統一個政權，統治中國大陸到1949年。1949年，中國國民黨統治个中華民國政府立在國共內戰裏失敗，退守到臺灣，1949年12月11號，中國國民黨中央黨部正式從大陸搬到仔台北。立在臺灣實行專治一直到1990年代初。2000年總統大選落敗，2008年獲勝，乃朝是臺灣地區个執政黨。也是泛藍陣營个核心黨。2016年，國民黨立在中華民國總統選舉裏向大比例失敗，弗僅總統職位丢失，外加頭一趟丧失立法院當中个多數。迭種喪失執政黨地位个結果，讓伊拉重新成为仔在野黨。後首來黨主席朱立倫宣布辭職。

## 歷史
國民黨个歷史交關複雜，好分成功好幾隻弗同个階段。立在每隻階段，國民黨个側重點搭仔戰略也是弗斷調整个，伊拉也從一個具有華僑性質个會當組織，逐眼望列寧主義政黨、乃至現代政黨轉變。

## 知名人物
作为中國近代史浪頂有名氣个政黨，國民黨涌現出仔交關著名人物。

* 孫中山 國民黨創始人之一，尊爲總理搭中華民國个國父。
* 黄興 國民黨創始人之一，湖南長沙人，早期辰光蠻重要个軍事領導人。
* 宋教仁 國民黨創始人之一，鼓吹立法，弗过立在当选中華民國第一任民選總理之後，畀人刺殺脫。
* 陳其美，名陳英士。孫中山个忠實追隨者，擅長暗殺，自家也因得袁世凱个暗殺咾死脫。
* 胡汉民，字展堂，国民党排共人物，北伐搭国民政府早期个官僚核心。
* 蔣介石，名蔣中正，是國民黨1920年代之後頂頂重要个人物，長期擔當國民黨个總裁，1949年敗退臺灣後，自任總統廿六年，直到1975年死脫。
* 陳誠，吳越青田人，蔣中正个干將，對臺灣發展貢獻邪氣大。
* 蔣經國，蔣中正个大兒子，早年在蘇聯留學，1975年蔣介石死脫之後實際接班。引領臺灣經濟騰飛。
* 李登辉，蔣經國个接班人，1992－2000年擔當總統。後因鼓吹臺獨，畀渠開除脫哉。
* 連戰，國民黨民譽主席，乃朝名誉主席头衔已经撤销脱哉。
* 馬英九，2008－2016年担当中華民國總統。
* 朱立倫，前中國國民黨黨主席。2015年敗選之後辭職。
* 郝柏村，蔣介石護衛，後擔任國防部長。國民黨頂頂有資歷个元老。
南冰洋

**南冰洋**（），也叫**南極海**或這**南大洋**，是繞牢南極洲個海洋，也是太平洋、大西洋搭印度洋南面個海，差弗多勒南緯60°朝南。老法頭個人一經當仔太平洋、大西洋搭印度洋一直延伸到南極洲，南冰洋個水畀當成功「南極海」，但必過因為海洋學浪發現南冰洋有重要個弗一樣個洋流，國際水文地理組織就勒2000年確定俚是一隻獨立個大洋，變成功五大洋個第四大洋，比太平洋、大西洋搭印度洋小，必過比北冰洋大。

學術界還是有科學家認為根據大洋應該有對應個中洋脊弗承認「南冰洋」該個叫法。中國大陸普遍弗承認南冰洋，中國大陸出版個課本、地圖等等（譬方2009年中國地圖出版社出版個《世界地圖集》）儕弗標南冰洋。也有一部分學者認為南極幅合帶（一隻跟牢季節變個海洋區域）是南冰洋搭其他大洋個分界線，而弗是南纬60°。澳大利亞政府認為澳大利亞南面個海就屬於南冰洋。

## 參考
穆斯林兄弟会

**穆斯林兄弟协会**（阿拉伯文：الإخوان المسلمون‎，拉丁字母转写：al-ʾIḫwān al-Muslimīn，发音：/elʔexˈwæːn elmosleˈmiːn/，英文：Society of the Muslim Brothers），立在新闻报道里向，也畀叫做**穆斯林兄弟会**（阿拉伯文： الإخوان ‎，al-ikhwān，al-Muslimūn，Muslim Brotherhood），或者**穆兄会**，是一個用回教极端传统思想形成个，有政治野心个团体。迭个团体立在1928年来勒埃及成立，之后扩散到中东其他国家，弗过，因为宣传神权治国，走反对现代化搭世俗国家个路线，来勒交关国度遭到打压。2012年，穆兄会立在埃及选举上台，呒过多少辰光，就畀埃及军方推翻。
真主党

**真主党**（阿拉伯文：‮حزب الله‬‎；英文：Hezbollah；法文：Hezbollah）是1982年黎巴嫩个什叶派回教徒，为对以色列进行攻击，立在伊朗伊斯兰共和国个神权资金下，成立个什叶派伊斯兰政治搭军事组织。乃朝是黎巴嫩主要个反對派政党。伊拉是一个世纪独立个王国。除脱政治搭武装活动之外，迭个组织还从事一系列社会活动，扩张势力，并敌对以色列，立在蛮多西方国家，迭个组织畀定义为恐怖组织。
大比丘

**大比丘**(阿拉伯文：دابق‎），立在现实世界当中，是立在叙利亚北面个一个村庄。属于叙利亚共和国个阿勒颇省管辖。距离土耳其边境只有弗到10公里，立在2004年，此地有三千多人。是一个弗太大个村落。

## 宗教含义
此地个出名，是因为回教个古兰经当中，提到到世界末日来临个辰光，穆斯林大军要到此地搭西方人决战。迭个思想，也成为伊斯兰国个行动工具，立在夺取此地后，ISIS进行大规模庆祝，并认为，这是预言个实现。
英国入侵拉普拉塔

英国对拉普拉塔河流域个入侵，是英国人勒嗨1806至1807年之间发动个一系列战争，目的是控制拉普拉塔河流域个西班牙殖民地（包括今朝个阿根廷、乌拉圭等国家）。个些战争是拿破仑战争各一部分，当时辰光西班牙是法国个盟友。

侵略分为两只阶段：先是1806年英军占领仔布宜诺斯艾利斯46只日脚，随后是次年英军占领蒙特维迪奥长达几只号头。勒勒第二只阶段当中，英国军队曾经派出一部分力量再次进攻布宜诺斯艾利斯。弗过经过几日巷战，英军伤亡过半，只好撤退。

个记战争是后来个五月革命导火索之一，也是英国大规模介入南美洲内部冲突个标志，往后乌拉圭脱离拉普拉塔联合省独立也是英国个功劳。当时个西班牙自顾不暇，无没力量保卫伊个殖民地，让殖民地人民觉着独立自治是更加好个选择。
约翰·颅厄涩

**约翰·颅厄涩**（，）是美国个左翼政治哲学家、伦理学家。伊欢喜鼓吹社会正义，伊认为，人从出生开始就应该人人平等。拿迭个作为老百姓搞运动个基础。自家还戏称迭个是宇宙正义。伊个思想对美国左翼个社会运动搭平权侪有影响。
米歇尔·福柯

**米歇尔·福柯**(，），是一个法国左翼哲学家，伊是典型个法左人物，欢喜对公共事体发表评论，曾经公开支持霍梅尼个伊斯兰主义运动。此外，伊还是有名个同性恋人物，最终，因为同性恋行为，立在1980年代初感染艾滋病，快速恶化，嘸几年就死脱。
雅克·德里达

**雅克·德里达**（法文：Jacques Derrida，1930年7月15号－2004年10月8号），是法国二十世纪晏末阶段有名个解构主义哲学家，伊是出生立在阿尔及利亚个犹太人。因为出身个关系，伊对回教有蛮多认识，写过《伊斯兰搭西方》一书。
卡洛斯二世

**卡洛斯二世**（，）别号：el Hechizado。是1665年到1700年当中个西班牙国王。伊来自哈布斯堡家族，爸爸是西班牙国王费利佩四世。虽然伊1665年就当西班牙国王，弗过因为年纪太小，伊个妈妈代理朝政，个当中，葡萄牙复辟战争正式结束，1668年西班牙正式承认葡萄牙复国。同时，西班牙立在低地个军事行动，也失败收场。国际地位下降，国力收缩。到1675年，卡洛斯二世名义浪**亲政**。弗过呒过多少辰光，国家个统治又畀伊个同父异母阿哥胡安·何塞篡夺，直到1679年胡安·何塞死脱之后才完结。因为家族近亲结婚个关系， 卡洛斯二世有交关遗传病，并且弗好生育，迭个问题弗仅让西班牙个国家朝政立在三十年战争失败个基础浪雪上加霜，也让伊死脱之后，爆发西班牙王位继承战争。

## 童年

卡洛斯二世是费利佩四世唯一合法个男性后代，1661年立在旧马德里城堡出生，是哈布斯堡家组近亲婚姻个产物。本身，费利佩四世老早个王太子巴达萨·卡洛斯是要搭卡洛斯二世个妈妈结婚和，但伊立在1646年死脱。所以，费利佩四世自家就立在1649年亲自娶了卡洛斯二世个妈妈。迭个近亲婚姻造成灾难后果。弗过，当卡洛斯二世出身辰光，马德里个宫廷还是邪气开心，发布个公告讲王子**“卖相灵光，天庭饱满，肤色健康”**。

卡洛斯二世从一开始就反映出身体高头个毛病，伊立在4岁之前一直要靠奶妈喂奶，自家嘸办法进食。立在五岁之前，还要交关保姆照顾。有辰光生毛病，要十几个保姆陪伊转。伊到六岁之前，朆自家独立走路（要靠宫人搀扶），到9岁还弗认得任何文字，更弗会阅读。因为身体原因，伊弗好搭自家个祖辈一样到萨拉曼卡大学接受教育，只好立在宫里靠家庭教师来辅导。个也让伊从小就嘸接触到同龄人个机会。又因为遗传毛病，伊个学习掌握也邪气推板，让教师老伤脑筋。到1670年，伊参加第一场狩猎。1671年，第一趟骑上马。 

卡洛斯二世个身体毛病立在欧洲成为人人侪晓得个话题。巴黎搭维也纳个宫廷侪认为伊马上就会死脱。法国国王路易十四更认为伊1670年就要完结。弗过，个辰光卡洛斯二世身体高头个毛病，只弗过是伊后势来交关身体问题个开始。还弗算老严重。

## 爱娃倷多干政

迭个辰光，国家个政治权力名义浪是让卡洛斯二世个妈妈，奥地利公主马里亚纳担当西班牙个摄政个。弗过，马里亚纳本身年岁并弗大，更嘸啥执政经验。费利佩四世个死脱让伊心生空虚，对国家个事体搭迭个辰光个外部压侪嘸办法一个人应对，个能，就逐渐拿治国方略转移到自家信任个忏悔神父爱娃倷多个手里向。爱娃倷多本身是出身奥地利西面蒂罗尔个地方贵族。因为马里亚纳个虔诚，事事全听伊个指挥，爱娃倷多个权势也就弗断膨胀。伊对太后个控制慢慢深入，成为太后唯一彻底信任个内廷人物。伊个权势，让交关政治搭宗教人物嫉妒痛恨。迭个耶稣会个成员弗仅立在1666年成了枢密院个大佬管，之后又搞到宗教裁判所主审个职位。个当中，发生交关对费利佩四世老臣个挤兑搭清洗，让西班牙个宫廷一片乌黑。

第二步是对爱娃倷多地位个中立化。作为一个来自奥地利个外国人，爱娃倷多本身是无资格担当任何西班牙个重要职位个。弗过，马里亚纳对迭个方面做自家个安排：伊让爱娃倷多去卡斯蒂亚个议会去支持修改相关个规定，拿爱娃倷多当成自家个「特例」网开一面。阿末一步，是对罗马天主教个上层进行行贿工作，因为假使无教廷直接个支持，爱娃倷多也弗好直接从一个普通耶稣会士跳到宗教裁判所主审个高官高头。迭个事体之前无发生过，弗过太后对爱娃倷多信任邪气大，无几许犹豫，就直接派人去寻个辰光个教宗亚历山大十二世谈条件。教宗为讨好西班牙，经过讨论后还是允许迭个请求，结果，到1666年10月15号教廷批准之后，爱娃倷多老快就拿到枢密院委员会个头衔同时身兼宗教裁判所主审。

弗过，太后个信任是一方面，具体西班牙个政治局面又是另外一番情形：贵族对迭个外国人一点也无信任。本身执掌宗教裁判所大权个多名我会对耶稣会个替代感到沮丧搭弗开心，伊拉认为这能个人是无能力判断正宗个宗教裁判问题个。所以，1666年之后个政治形势开始持续僵化，爱娃倷多个存在本身弗对政治有多少个影响，弗过另外一方面让西班牙本身就毛病老多个政治运转更加低效，宫廷之中个势力，地方个贵族，教会搭修会，侪围绕如然搭伊处理关系形成帮派，爱娃倷多对王太后个掌握，让伊成为各方弗好随便开刀个存在。爱娃倷多搭马里亚纳越来越弗信任西班牙本土个贵族，个能，也让贵族对维护伊拉代表个哈布斯堡利益更加抵触。越来越多个贵族集聚到费利佩四世个私生子（同时也是顶有能力个）胡安·何塞身旁。

爱娃倷多立在之后个好几年名义浪继续掌握西班牙个政治搭宗教大权。弗过伊个实际控制力道从来无强大过，伊本身对西班牙个隔阂也让自家无能力建立好依靠个权力关系网络。结果到1668年，伊就失宠下台，黯然退出历史舞台哉。
路易十四

**路易十四**（法文：Louis XIV，1638年9月5号－1715年9月1号），法国波旁王朝个国王，也是法国历史浪在位顶久个国王，伊个爸爸是法国国王路易十三。立在伊登基开始阶段，爆发贵族反对伊个投石党暴乱。伊从1643年开始一直统治到1715年。伊当国王个辰光，法国个集权搭中央化达到空前水准，远超其他欧洲国家。伊掌控一切个力道，也搭交关内亚帝王一个水平。为达到称霸欧洲个目的，伊经常向周边国家开战并进行侵略殖民。阿尔萨斯就是立在伊当国王当中吞并个。同时，伊还欢喜指导艺术，偏好世俗化繁琐趣味，是巴洛克搭古典主义个吹捧赞助人物。为彰显自家个权势并架空地方贵族，伊修造凡尔赛宫，并强迫贵族迁居到凡尔赛。一般路易十四畀人认为是绝对君权个代表人物。

## 虚荣
路易十四有邪气强个虚荣心，年轻辰光就自称是太阳王，拿太阳个标示装饰到伊用品搭建筑个各个方面。1680年，又指示巴黎市议会，拿伊称颂为大帝。所以，立在17世纪晏末阶段，法国人侪用路易大帝称呼伊。

## 芭蕾
路易十四邪气欢喜跳舞，自家年轻辰光也经常立在宫廷里身着华丽服装进行舞蹈。伊也是芭蕾舞个重要推动人物之一。

## 时尚
击败西班牙之后，法国夺取欧陆霸权，同时，也拿自家个流行推广到欧陆各个国家，个当中，路易十四个品味起到深远影响。比方讲，戴假发个传统，就是伊开始发扬光大个。（因为伊中年以后是个秃头，所以用假发掩盖）。
樊京辉

**樊京辉**（），中华人民共和国北京市石景山区人。从北京师范大学附属中学毕业，之后从事过一些自由职业。2015年9月，畀回教极端组织伊斯兰国绑架，2015年11月18号，伊斯兰国宣布已经拿樊京辉杀脱。
石景山区

**北京市石景山区**是中华人民共和国首都北京市西面个一个市辖区。此地到天安门有16千米。立在长安街西向个延长线高头。区域总面积一共84.38平方千米，常住人口有65万。邮政编码是100043搭100041。

## 知名人物
* 樊京辉：2015年11月畀极端组织伊斯兰国杀脱。
天安门

**天安门**是老早紫禁城南面皇城个大门，立在明朝前端，朱棣迁都到北平个辰光修造，也畀人认为是北京城个中心。到1949年之后，此地成为中华人民共和国个象征。城楼浪也加毛泽东画像搭两道标语。同时，此地也成为每趟阅兵以及重大节庆活动个检阅场化。
紫禁城

**紫禁城**是一个有交关含义个词汇，侬可以寻：
* 北京故宮/故宫博物院——明清兩个帝国立在北京个宫廷建筑；
* 明故宫——朱元璋建立明朝辰光，立在南京修造个宮殿，立在太平天国辰光彻底毁脱；
皇宫

**皇宫**（吴语上海话：waon-kon），上海闲话也叫**派力司**，一般是指皇帝、国王之类个统治者居住个大型建筑物。立在汉字里向，拿君王办公用个建筑叫做殿，拿君王居住个场化叫做宫。日本老早个一些皇亲国戚，嘸名字，就用自家居住个宫作为名号，比方讲有名个大塔宫亲王。

## 著名皇宫
* 北京故宫
* 白金汉宫
* 京都御所
* 凡尔赛宫
* 冬宫
* 马德里王宫

## 参考
英国绿党

**英格兰搭威尔士绿党**(英文：Green Party of England and Wales）是一个**左翼**个绿色运动组织。伊拉要求彻底执行绿色环保个政策。同时，有邪气严重个乌托邦主义色彩，政策包括拿军队废脱，撤销一切大公司个所谓特权；对老百姓人人进行高额补贴之类。绿党畀其他政党认为是不切实际个典型，弗过立在英国能够吸引到交关大学生搭城市中产阶级个兴趣，2015年大选获得超过100万张选票。
协和广场

**协和广场**（法文：Place de la Concorde），是法国首都巴黎市中心塞纳河右面，靠近香榭丽舍大街个一个巨大广场，立在巴黎三区。面积有8.4万平方米。也是法国第二大广场，仅次于波尔多市个梅花广场。
伊斯兰国

**伊斯兰国**(阿拉伯文：الدولة الإسلامية‎，英文：The Islamic State），是一个立在中东地区存在个回教恐怖组织。伊拉个理想是建立一个从大西洋到中国个伊斯兰帝国，重建伊拉心目当中个伊斯兰统治。迭个组织是从叙利亚内战当中冒出来个。并且通过网络洗脑，招揽交关年轻人来参与战斗。伊拉是邪气凶残恶毒个，弗仅搞恐怖活动，还对自家占领区进行宗教清洗搭奴隶贩卖。乃朝已经畀交关国际组织搭国家定义为恐怖组织。

]

## 领土要求
根据伊斯兰国自家公布个国旗，伊拉要求建立一个哈里发国，并且宣称自家对大部分穆斯林世界（包括全中东、非洲东部、中部、北部、黑海东部、南部、西部，亚洲中部和西部、欧洲伊比利半岛、印度、新疆、西藏地区）建立残酷统治。迭个地图里向，交关地方从来嘸信仰过回教，也呒穆斯林世居。伊斯兰国个地图，充分暴露出自家帝国主义，扩张主义搭无视世界秩序个恶毒野心。值得各国警惕。

## 潜在支持方
* 土耳其： 根据俄罗斯国防部长个讲话，土耳其长期搭伊斯兰国关系密切，长期购买伊斯兰国个石油，并为恐怖组织提供医疗、武器。
* 沙特阿拉伯
吉哈德

**圣战**（阿拉伯语：جهاد‎；英语：Jihad；普话：杰哈德或者吉哈德）是回教历史浪长期存在个一种斗争手法，乃朝也是交关回教极端组织个常用语。弗过，迭个词汇老早并弗是战争个意思，跟佛教个“精进”意思相类似：勸善戒惡。到后势来，对异教徒进行战争个含义盖过其余含义。吓抹撕、真主党、伊斯兰国之类个恐怖组织，侪邪气欢喜用迭个词汇。
圣玛德莲堂

**圣玛德莲堂**(法文：L'église Sainte-Marie-Madeleine)，是一座立在法国首都巴黎右岸，协和广场边浪个天主教教堂。迭个教堂呈现典型个新古典主义风格，从外观浪来看，完全就是一座异教神殿。迭个教堂老早是准备用来纪念拿破仑搭伊个法兰西第一帝国个荣耀个。迭个教堂立在协和广场北面皇家路个北当头，东面有旺多亩广场，西面是圣奥古斯丁堂（巴黎）。
勃兰登堡门

**勃兰登堡门**（德文：Brandenburger Tor）是一座纪念性质个建筑。位置立在德国首都柏林个东西交界位置，西面是菩提树下大道，东面是巴黎广场。具有邪气明显个新古典主义风格。迭个建筑是普鲁士国王腓特烈·威廉二世立在1788年下命令修造个，立在1791年完成，目的是纪念普鲁士立在七年战争当中取得个胜利。

从修造完毕开始，勃兰登堡门就成为柏林个象征，到德国统一之后，更成为德国个国家标志，冷战辰光个柏林墙，也是从勃兰登堡门前，绕过个，1980年代末，著名个里根立在此地发表过对苏联搭东欧国家个讲话《推倒那堵墙》。
柏林墙

**柏林墙**（），是冷战当中，德国首都柏林长期存在个封堵性工程设施。迭个长墙有167.8公里长，立在东德一侧，还布满铁丝网搭巡逻放哨个哨兵。德意志民主共和国声称，修造迭个墙壁，是为防止法西斯间谍渗透，弗过真实个原因是东柏林个人大量逃跑到西柏林，对东德个经济搭劳动人口侪构成威胁。迭个墙壁修好之后，就畀当成是冷战个象征。到1980年代末，因为东欧剧变，柏林墙终于畀推倒，德国重新统一。
朱進

**朱進**（），北京人，中國天文學家，現在做北京天文館館長。
 
## 生平
朱進1965年4月24號養勒北京，籍貫陝西省藍田縣。1985年7月從北京師範大學天文系本科畢業，拿著學士學位。1991年7月從南京大學天文系拿著博士學位。1991年7月到2002年9月勒中國科學院北京天文台（後歇來名字改成功中國科學院國家天文台）工作，做助理研究員、副研究員、研究員，其中1992年5月到1994年4月是箇個單位博士後流動站博士後。2002年9月調到北京天文館做館長。
 
## 學術成就
朱進勒天文學浪向個主要成就是對小行星個研究，有蠻多成績。從1994年開始，朱進主持北京施密特CCD小行星研究項目，到2001年爲止，一塌刮子發現仔得著國際小行星中心暫定編號個小行星2728顆，裏向有1214顆已經得著仔永久編號搭命名權。1997年6月3號，朱進個項目還發現仔一顆彗星，後歇來畀起名字叫朱-巴拉姆彗星（Comet Zhu-Balam）。朱進自家還擔任国际天文学联合会小天體提名委員會委員。

## 科學普及
朱進窮關心天文科普事業，外加自家參與到裏向。交關趟勒垃北京天文館搭仔全國各地搞天文講座。勒廣播、電視等等媒體個訪談節目浪做天文科普活動。朱進還積極參與青少年個業餘天文活動。
 
## 別個有勁事體
朱進自家是天文學家，俚個言話裏向對占星學有明顯個否定態度。勒2011年6月19號下晝北京天文館辦個「占星搭天文個對話」活動，北京天文館館長朱進搭美國占星師大衛·瑞雷做仔關於天文搭占星個對話。朱進交關趟質疑大衛·瑞雷個占星理論。對於占星學，朱進表示：
 

 
勒2006年8月舉辦個國際天文學聯合會關於冥王星行星地位個決議浪，朱進投仔贊成票。
 
## 參考資料

## 還好看看
*
北京師範大學

**北京師範大學**
現在個校長
董奇
學堂類型
國立綜合大學
建立辰光
1902年
學堂個場化
中國北京市北太平莊
學生子數量
20,000幾人（2012年）
老師數量
1,840人（2012年）
校園環境
市區
校園面積
1048畝


**北京師範大學**，簡稱「北師大」，是中國頭一爿國立師範最高學堂，勒北京市海淀區，1902年創辦。

## 歷史
北師大是以京師大學堂師範專業做基礎，搭仔由北京個高校匯聚一批勒師範教育領域窮有聲望個名師組建個，頂早個校名叫**京師大學堂師範館**，1908年改成功**京師優級師範學堂**，1912年改成功**北京高等師範學校**，1923年改成功**北京師範大學**。北京師範大學勒中國近現代史浪向，是中國新文化運動個中心，也是中國交關多個政治思潮搭仔社會理想傳播個場化。北師大勒中國文化史搭近現代史浪有重要個地位。

## 校區
北師大是中國個一爿重點大學，現在有北太平莊、輔仁搭仔昌平三隻校區，學校面積窮大。

## 學院

* 教育學院
* 經濟與工商管理學院
* 漢語文化學院
* 文學院
* 藝術與傳媒學院
* 化學學院
* 管理學院
* 數學科學學院
* 環境學院
* 外國語言文學學院
* 地理學與遙感科學學院
* 核科學與技術學院
* 法學院
* 信息科學與技術學院
* 物理學系
* 生命科學學院
* 繼續教育與教師培訓學院
* 天文系
* 資源學院
* 哲學與社會學學院
* 社會發展與公共政策學院
* 體育與運動學院
* 心理學院
* 歷史學院
* 馬克思主義學院（政治學與國際關系學院）

## 名氣響個人
*楊明軒、李達、周谷城、楚圖南、黃現璠、白壽彜、鐘敬文、啟功、許嘉璐、王洛賓、劉曉波、莫言

## 參考
* 北京師範大學網站
地球科學

**地球科學**可以指搭地球搭界個科學分類。俚可以看成功一個星球科學個特別例子，因為俚是目前唯一曉得有生命個行星。頂頂歷史化個人會用物理、地質學、地理、數學、化學搭生物學去了解地球運作個系統個基本範濤。
地理學

**地理**是一門研究地球個學科。俚個範圍包括仔地球浪特徵，生命分布，搭仔人活動個影響。地理研究從一個場化着手，啥體有種現象會出現勒該個場化。

地理学作为一个学科可以粗略分为两个领域：自然地理学搭人文地理学。自然地理学调查自然环境搭哪恁造成地形搭气候、水、土壤、植被、生命个各种现象搭渠拉个相互关系。人文地理学专注于人类建造个环境搭空间是哪恁被人类制造、看待搭管理搭子人类哪恁影响渠占用个空间。

## 還好看看
*
生物學

**生物学**，是研究生命搭俚笃哋对环境个影响个一门学科。现代个生物学还包括仔研究对生命穷重要个化学物质（biological molecules）、环境对生物个影响，搭仔哪哼拿生物分类。
天文學

**天文學**（），是觀察搭研究宇宙裏向天體個學問，俚研究天體（包括衛星、行星、恆星、星雲搭銀河系等）個分布、運動、位置、狀態、結構、組成、性質搭仔起源演化，也研究一點勒地球大氣層外頭個現象，譬方超新星、伽馬射線暴搭宇宙微波背景輻射等等，是自然科學裏向個一門基礎學科。宇宙學搭天文学有點搭界，弗一樣個場化是拿宇宙看成功一隻整體來研究。

## 參考
中國科學院

**中國科學院**（簡稱**中科院**；，縮寫：）勒1949年11月勒北京成立，是中華人民共和國科學技術方面頂高個學術機構，全國自然科學搭高新技術綜合研究发展中心。1977年5月，哲學社會科學學部獨立成功中國社會科學院。中國科學院搭中國工程院勒中國擺勒一淘叫「兩院」。两院成员讴“院士”，院士是中国顶高学术称号，畀人认为非常光荣。
中國科學院國家天文台

**中國科學院國家天文台**（National Astronomical Observatories，Chinese Academy of Sciences，簡稱NAOC），是原來個北京天文台、雲南天文台、新疆天文台（原來個烏魯木齊天文觀測站）、長春人造衛星觀測站等台站搭南京天文光學技術研究所勒2001年合併出來個，總部勒垃原來個北京天文台總部，勒河北省興隆縣有觀測基地，該隻基地有一隻直徑2.16米（85英寸）個光學望遠鏡，大天區面積多目標光纖光譜望遠鏡（LAMOST）。勒北京市懷柔縣有懷柔太陽觀測基地。國台勒開展當中個項目包括：FAST、LAMOST、CSRH搭探月工程等。總部勒北京市朝陽區大屯路。國台在太陽物理學方面窮有成績。現在個台長是嚴俊。
化學

**化學**，字面解釋就是變化個科學，是老底子西方鍊金術個一隻分支。現在人講個化學是指由原子層面研究物質個學術。研究化學個人叫化學家，就朝對該隻方向去解構各種物質個結構、特性搭仔變化，物質之間個關係，還有兩種物質相互影響發生改變個辰光能量個變化。

化學主要研究原子搭原子個組合，譬方分子、結晶體搭金屬，該點儕是日常生活一經看見個物事。現代化學指出，一種物質個特性取決於俚勒原子層面浪個結構。化學搭物理是現代自然科學裏向兩門算得上是頂重要個學科。
自然科學

**自然科學**主要分五樣，生物學、化學、物理學、天文學搭地球科學。

中国自然科学咯最高研究机构是中国科学院。
北京天文館

**北京天文館**是北京市天文學展覽館搭科普基地。北京天文館勒1957年9月29號建立，可以細分成功天象館、門廳、展覽廳、報告廳搭天文台等部分。 北京天文館勒垃西直門外大街北京動物園對過。現在個館長是朱進。
美洲

**亞美利加洲**，簡稱**美洲**，勒拉地球個西半球，自然地理浪分成功北美洲、中美洲（七大洲劃分裏向屬於北美洲）搭南美洲，面積4206.8萬平方公里。人文地理浪分成功盎格魯美洲（多數用英語）搭拉丁美洲（多數用西班牙語搭葡萄牙語）。
中美洲

**中美洲**是北美洲南部個地區，北面到危地馬拉搭墨西哥邊界，南面到巴拿馬搭哥倫比亞邊界，東面是加勒比海，西面是太平洋，面積差弗多52萬平方公里。